cyanic-selkie/wikianc huggingface dataset:
ಧ್ಯಾನಯೋಗಃ
ಸಂಕಲ್ಪಪ್ರಭವಾನ್ ಕಾಮಾನ್ ತ್ಯಕ್ತ್ವಾ ಸರ್ವಾನಶೇಷತಃ । ಮನಸೈವೇಂದ್ರಿಯಗ್ರಾಮಂ ವಿನಿಯಮ್ಯ ಸಮಂತತಃ ।।೨೪।। ಶನೈಃ ಶನೈರುಪರಮೇತ್ ಬುದ್ಧ್ಯಾ ಧೃತಿಗೃಹೀತಯಾ । ಆತ್ಮ ಸಂಸ್ಥಂ ಮನಃ ಕೃತ್ವಾ ನ ಕಿಂಚದಪಿ ಚಿಂತಯೇತ್ ।।೨೫।। ಸಂಕಲ್ಪದಿಂದ ಹುಟ್ಟಿದ ಎಲ್ಲ ಕಾಮಗಳನ್ನೂ ನಿಶ್ಶೇಷವಾಗಿ ಹೊರದೂಡಿ, ಮನಸ್ಸಿನಿಂದಲೇ ಇಂದ್ರಿಯಸಮೂಹವನ್ನು ಎಲ್ಲ ಕಡೆಗಳಿಂದಲೂ ಹಿಡಿದು ನಿಲ್ಲಿಸಿ, ಧೈರ್ಯಯುಕ್ತವಾದ ಬುದ್ಧಿಯಿಂದ ಮೆಲ್ಲಮೆಲ್ಲನೆ ಶಾಂತಿಯನ್ನು ತಳೆಯಬೇಕು. ಮನಸ್ಸನ್ನು ಆತ್ಮನಲ್ಲಿ ನಿಲ್ಲಿಸಿ, ಮತ್ತೇನನ್ನೂ ಚಿಂತಿಸಬಾರದು.
Desires that are born from thoughts(directed towards the fruits of one's actions, termed ಸಂಕಲ್ಪ) must be abandoned completely(ಅಶೇಷತಃ : not even one remaining) and in this blissful state, the set of senses must be restrained. Thus, gradually(ಶನೈಃಶನೈಃ) a state of absence of noise must be obtained with a mind controlled determinedly. This must be done with the mind set in the Self without any deviance.
ಯತೋ ಯತೋ ನಿಶ್ಚರತಿ ಮನಶ್ಚಂಚಲಮಸ್ಥಿರಮ್ । ತತಸ್ತತೋ ನಿಯಮ್ಯೈತದಾತ್ಮನ್ಯೇವ ವಶಂ ನಯೇತ್ ।।೨೬।। ಒಂದೆಡೆ ನಿಲ್ಲಲಾರದ ಚಂಚಲಸ್ವಭಾವದ ಮನಸ್ಸು ಬೇರೆ ಯಾವ ವಿಷಯದ ಕಡೆಗೆ ಹೊರಳುತ್ತದೆಯೋ, ಆಯಾ ವಿಷಯಗಳಿಂದ ಜಗ್ಗಿ ಎಳೆದು ಆ ಮನಸ್ಸನ್ನು ಆತ್ಮನಲ್ಲಿಯೇ ನಿಲ್ಲಿಸಿ ವಶದಲ್ಲಿಟ್ಟುಕೊಳ್ಳಬೇಕು.
The restless(ಚಂಚಲ, ಅಸ್ಥಿರ) mind may ever pursue sense-objects(ವಿಷಯಗಳು), but one must forcibly bring it back under control to rest in the Self.
ಪ್ರಶಾಂತಮನಸಂ ಹ್ಯೇನಂ ಯೋಗಿನಂ ಸುಖಮುತ್ತಮಮ್ । ಉಪೈತಿ ಶಾಂತರಜಸಂ ಬ್ರಹ್ಮಭೂತಮಕಲ್ಮಷಮ್ ।।೨೭।। ಪ್ರಶಾಂತಚಿತ್ತನೂ ಧೂಳಿಯ ಲೇಶವೂ ಇಲ್ಲದವನೂ ಅಧರ್ಮಾದಿ ದೋಷವರ್ಜಿತನೂ ಸರ್ವವೂ ಬ್ರಹ್ಮವೆಂದು ತಿಳಿದು ಬ್ರಹ್ಮಸ್ವರೂಪನೇ ಆಗಿರುವ ಈ ಯೋಗಿಗೆ ಪರಮಾನಂದವು ಪ್ರಾಪ್ತವಾಗುವುದು.
With a tranquil mind(ಪ್ರಶಾಂತಮನಸಂ), this Yogi attains bliss, with his passions calmed(ಶಾಂತರಜಸಂ), who has become Brahma and is faultless(ಅಕಲ್ಮಶಮ್).
ಯುಂಜನ್ನೇವಂ ಸದಾತ್ಮಾನಂ ಯೋಗೀ ವಿಗತಕಲ್ಮಶಃ । ಸುಖೇನಬ್ರಹ್ಮಸಂಸ್ಪರ್ಶಮತ್ಯಂತಂ ಸುಖಮಶ್ನುತೇ ।।೨೮।। ಹೀಗೆ ಸರ್ವದಾ ಯೋಗಾಭ್ಯಾಸದಲ್ಲಿ ತೊಡಗಿರುವ ಯೋಗಿಯು ಪಾಪರಹಿತನಾಗಿ ಬ್ರಹ್ಮಸ್ಪರ್ಶವೆಂಬ ಪರಮಸುಖವನ್ನು ಅನಾಯಾಸವಾಗಿ ಪಡೆಯುತ್ತಾನೆ.
Thus keeping the self steadfast, the Yogi freed from sins attains the bliss of contact with Brahma.
ಯೋ ಮಾಂ ಪಶ್ಯತಿ ಸರ್ವತ್ರ ಸರ್ವಂ ಚ ಮಯಿ ಪಶ್ಯತಿ । ತಸ್ಯಾಹಂ ನ ಪ್ರಣಶ್ಯಾಮಿ ಸ ಚ ಮೇ ನ ಪ್ರಣಶ್ಯತಿ ।।೩೦।। ಯಾವನು ನನ್ನನ್ನು ಸದಾ ಎಲ್ಲೆಲ್ಲಿಯೂ ಕಾಣುವನೋ ಸರ್ವವೂ ನನ್ನಲ್ಲಿದೆಯೆಂದು ಕಾಣುವನೋ ಆ ಜ್ಞಾನಿಗೆ ನಾನು ಕಾಣದೇ ಪರೋಕ್ಷನಾಗಿರುವುದಿಲ್ಲ. ಅವನೂ ನನಗೆ ಕಾಣದೇ ಹೋಗುವುದಿಲ್ಲ.
One who sees Me everywhere and sees everything in Me, for that jnani I will never be absent(ನ + ಪ್ರಣಶ್ಯಾಮಿ), neither to Me would (s)he ever be absent.
One who, intent on unity(ಏಕತ್ವಮಾಸ್ಥಿತಃ), worships(ಭಜತಿ) Me who is present in all beings, that Yogi dwells in Me no matter what his mode of life(ಸರ್ವಥಾವರ್ತಮಾನೋಪಿ).
ಆತ್ಮೌಪಮ್ಯೇನ ಸರ್ವತ್ರ ಸಮಂ ಪಶ್ಯತಿ ಯೋರ್ಜುನ । ಸುಖಂ ವಾ ಯದಿ ವಾ ದುಃಖಂ ಸ ಯೋಗಿ ಪರಮೋ ಮತಃ ।।೩೨।। ಅರ್ಜುನ, ಯಾವಾತನು ತನ್ನ ಹೋಲಿಕೆಯಿಂದ ಸರ್ವಪ್ರಾಣಿಗಳಲ್ಲಿಯೂ ಸುಖವನ್ನಾಗಲಿ ದುಃಖವನ್ನಾಗಲಿ ತನಗೆ ಸಮಾನವಾದದ್ದೆಂದು ತಿಳಿಯುವನೋ ಅವನು ಪರಮಯೋಗಿಯೆಂದು ನನ್ನ ಮತ.
One, who by comparison with oneself(ಆತ್ಮೌಪಮ್ಯದಿಂದ), sees the same in all beings, in pleasure or pain, is deemed to be the highest Yogi.
ಅರ್ಜುನ ಉವಾಚ ಯೋಯಂ ಯೋಗಸ್ತ್ವಯಾ ಪ್ರೋಕ್ತಃ ಸಾಮ್ಯೇನ ಮಧುಸೂದನ । ಏತಸ್ಯಾಹಂ ನ ಪಶ್ಯಾಮಿ ಚಂಚಲತ್ವಾತ್ ಸ್ಥಿತಿಂ ಸ್ಥಿರಾಮ್ ।।೩೩।। ಅರ್ಜುನನು ಹೀಗೆಂದನು: ಮಧುಸೂದನ, ಸಮತ್ವದಿಂದ ಕೂಡಿದ ಯೋಗವೆಂಬುದನ್ನು ಹೇಳಿದೆಯಲ್ಲ, ಈ ಯೋಗದಲ್ಲಿ ಸ್ಥಿರವಾದ ಸ್ಥಿತಿ ಹೇಗೆಂಬುದನ್ನು ನಾನು ಕಾಣದೆ ಹೋಗಿದ್ದೇನೆ. ಏಕೆಂದರೆ, ಮನಸ್ಸು ಬಹು ಚಂಚಲವಾದದ್ದು.
Arjuna says: Oh Madhusudana, this Yoga in equanimity(sameness) that you teach, I cannot see its continuance, for the mind is restless.
ಚಂಚಲಂ ಹಿ ಮನಃ ಕೃಷ್ಣ ಪ್ರಮಾಥಿ ಬಲವದ್ದೃಢಮ್ । ತಸ್ಯಾಹಂ ನಿಗ್ರಹಂ ಮನ್ಯೇ ವಾಯೋರಿವ ಸುದುಷ್ಕರಮ್ ।।೩೪।। ಶ್ರೀಕೃಷ್ಣ, ಮನಸ್ಸೆಂಬುದು ಚಂಚಲವಲ್ಲವೇ? ಅದು ಮನುಷ್ಯನನ್ನು ಕಡಿದುಹಾಕುವುದಂತಹದು. ಬಲಶಾಲಿಯೂ ದೃಢವೂ ಆಗಿದೆ. ಅದನ್ನು ನಿಗ್ರಹಿಸುವುದೆಂದರೆ, ಗಾಳಿಯನ್ನು ಕಟ್ಟಿಹಾಕುವಂತೆ, ದುಷ್ಕರವೆಂದು ನನಗೆ ತೋರುತ್ತದೆ.
Krishna, the mind is flighty, turbulent and obstinate. Restraining it is like tying down the wind! Most difficult I think.
ಶ್ರೀಭಗವಾನುವಾಚ ಅಸಂಶಯಂ ಮಹಾಬಾಹೋ ಮನೋ ದುರ್ನಿಗ್ರಹಂ ಚಲಮ್ । ಅಭ್ಯಾಸೇನ ತು ಕೌಂತೇಯ ವೈರಾಗ್ಯೇಣ ಚ ಗೃಹ್ಯತೇ ।।೩೫।। ಭಗವಂತನು ಹೇಳಿದನು: ಮಹಾಬಾಹು, ಚಂಚಲವಾದ ಮನಸ್ಸನ್ನು ನಿಗ್ರಹಿಸಿ ಹಿಡಿಯುವುದು ಬಹುಕಷ್ಟವಾದದ್ದು. ಸಂದೇಹವೇ ಇಲ್ಲ. ಆದರೆ ಅಭ್ಯಾಸ ಮಾಡುವುದರಿಂದಲೂ ವೈರಾಗ್ಯದಿಂದಲೂ ಅದು ಹಿಡಿತಕ್ಕೆ ಸಿಗುತ್ತದೆ.
Shri Krishna says: Doubtless, O Arjuna. Restraining the mind is hard. But with practice and by indifference (to worldly matters) it can be achieved.
ಅಸಂಯತಾತ್ಮನಾ ಯೋಗೋ ದುಷ್ಪ್ರಾಪ ಇತಿ ಮೇ ಮತಿಃ । ವಶ್ಯಾತ್ಮನಾ ತು ಯತತಾ ಶಕ್ಯೋವಾಪ್ತುಮುಪಾಯತಃ ।।೩೬।। ಆತ್ಮನಿಗ್ರಹವಿಲ್ಲದವನಿಗೆ ಯೋಗವು ದಕ್ಕುವುದು ಕಷ್ಟವೆಂದು ನನ್ನ ಅಭಿಪ್ರಾಯವಿದೆ. ಆತ್ಮನಿಗ್ರಹವುಳ್ಳವನು ಪ್ರಯತ್ನಿಸುತ್ತಿದ್ದರೆ ಉಪಾಯವಾಗಿ ಅದನ್ನು ದಕ್ಕಿಸಿಕೊಳ್ಳಲು ಸಾಧ್ಯವಿದೆ.
For one whose mind is untrained(ಅಸಂಯತಾತ್ಮ), Yoga is hard to attain, but by one who is self-controlled and strives hard, it may be attained. ಅರ್ಜುನ ಉವಾಚ: ಅಯತಿಃ ಶ್ರದ್ಧಯೋಪೇತೋ ಯೋಗಾಚ್ಚಲಿತಮಾನಸಃ । ಅಪ್ರಾಪ್ಯ ಯೋಗಸಂಸಿದ್ಧಿಂ ಕಾಂ ಗತಿಂ ಕೃಷ್ಣ ಗಚ್ಛತಿ ।।೩೭।। ಅರ್ಜುನನು: ಶ್ರೀಕೃಷ್ಣ, ಒಬ್ಬನು ಶ್ರದ್ಧಾವಂತನಾಗಿ ಇರುತ್ತಾನೆ. ಆದರೆ ಸಾಕಷ್ಟು ಪ್ರಯತ್ನ ಮಾಡಿರುವುದಿಲ್ಲ. (ಮರಣಕಾಲದಲ್ಲಿ) ಮನಸ್ಸು ಯೋಗವನ್ನು ಬಿಟ್ಟು ಚಲಿಸುತ್ತದೆ. ಇತ್ತಲಾಗಿ ಯೋಗಸಿದ್ಧಿಯನ್ನು ಪಡೆದಿರುವುದಿಲ್ಲ. ಅಂಥವನು ಯಾವ ಗತಿಯನ್ನು ಪಡೆಯುತ್ತಾನೆ?
Arjuna says: Shri Krishna, if a man has faith in Yoga(ಶ್ರದ್ಧಯೋಪೇತಃ), but does not strive hard enough(ಅಯತಿಃ), and as he nears his end, his mind wanders(ಚಲಿತಮಾನಸಃ) away from Yoga, thus not obtaining Yoga-siddhi. What becomes of such a man?
ಕಚ್ಚಿನ್ನೋಭಯವಿಭ್ರಷ್ಟಶ್ಛಿನ್ನಾಭ್ರಮಿವ ನಶ್ಯತಿ । ಅಪ್ರತಿಷ್ಠೋ ಮಹಾಬಾಹೋ ವಿಮೂಢೋ ಬ್ರಹ್ಮಣಃ ಪಥಿ ।।೩೮।। ಆತನು ಬ್ರಹ್ಮಪ್ರಾಪ್ತಿಯ ಮಾರ್ಗದಲ್ಲಿ ದಿಕ್ಕುತೋರದೆ ನಿರಾಶ್ರಯನಾಗಿ ಬಿಡುತ್ತಾನೆ. ಆ ಸಂದರ್ಭದಲ್ಲಿ ಕರ್ಮಮಾರ್ಗಯೋಗಮಾರ್ಗಗಳು ಎರಡರಿಂದಲೂ ಭ್ರಷ್ಟನಾಗಿ ತುಂಡುಮೋಡದಂತೆ ನಾಶವಾಗಿ ಹೋಗಲಿಕ್ಕಿಲ್ಲವೇ?
Having failed in both (Karma and Yoga)(ಉಭಯವಿಭ್ರಷ್ಟ), doesn't he become like a riven cloud(ಛಿನ್ನಾಭ್ರಮಿವ), and discouraged(ಅಪ್ರತಿಷ್ಠಃ) and perplexed(ವಿಮೂಢಃ) in the way to Brahma, perish?
ಏತನ್ಮೇ ಸಂಶಯಂ ಕೃಷ್ಣ ಛೇತ್ತುಮರ್ಹಸ್ಯಶೇಷತಃ । ತ್ವದನ್ಯ ಸಂಶಯಸ್ಯಾಸ್ಯ ಛೇತ್ತಾ ನ ಹ್ಯುಪಪದ್ಯತೇ ।।೩೯।। ಈ ನನ್ನ ಸಂಶಯವನ್ನು, ಶ್ರೀಕೃಷ್ಣ, ನೀನು ಪೂರ್ತಿಯಾಗಿ ನಿವಾರಿಸಬೇಕು. ನಿನ್ನನ್ನು ಬಿಟ್ಟರೆ ಈ ಸಂಶಯವನ್ನು ಹೋಗಲಾಡಿಸತಕ್ಕವನು ಇನ್ನೊಬ್ಬನಿಲ್ಲ.
Krishna, you must resolve(ಛೇತ್ತುಂ) this doubt of mine completely(ಅಶೇಷತಃ). No one but you can possibly dispel this doubt. ಶ್ರೀಭಗವಾನುವಾಚ ಪಾರ್ಥ ನೈವೇಹ ನಾಮುತ್ರ ವಿನಾಶಸ್ತಸ್ಯ ವಿದ್ಯತೇ । ನ ಹಿ ಕಲ್ಯಾಣಕೃತ್ ಕಶ್ಚಿತ್ ದುರ್ಗತಿಂ ತಾತ ಗಚ್ಛತಿ ।।೪೦।। ಭಗವಂತನು: ಪಾರ್ಥ, ಈ ಲೋಕದಲ್ಲಾಗಲಿ ಪರಲೋಕದಲ್ಲಾಗಲಿ ಯೋಗಚ್ಯುತನಾದವನಿಗೆ ವಿನಾಶವೆಂಬುದಿಲ್ಲ. ಅಪ್ಪ ಅರ್ಜುನ, ಕಲ್ಯಾಣಕಾರ್ಯವನ್ನು ಮಾಡತಕ್ಕವನಾದವನೂ ದುರ್ಗತಿಯನ್ನು ಹೊಂದುವುದಿಲ್ಲ.
Krishna says: Partha, neither in this world nor the next is there destruction for one who does good, he never comes to grief.
ಪ್ರಾಪ್ಯ ಪುಣ್ಯಕೃತಾಂ ಲೋಕಾನುಷಿತ್ವಾ ಶಾಶ್ವತೀಃ ಸಮಾಃ । ಶುಚೀನಾಂ ಶ್ರೀಮತಾಂ ಗೇಹೇ ಯೋಗಭ್ರಷ್ಟೋಭಿಜಾಯತೇ ।।೪೧।। ಯೋಗಭ್ರಷ್ಟನಾದವನು ಪುಣ್ಯವಂತರಿಗೆ ಅರ್ಹವಾದ ಲೋಕಗಳನ್ನು ಪಡೆದು, ಅಲ್ಲಿ ಬಹಳ ವರ್ಷಗಳವರೆಗಿದ್ದು ಸಚ್ಛೀಲರಾದ ಶ್ರೀಮಂತರ ಮನೆಯಲ್ಲಿ ಹುಟ್ಟುವನು.
Having attained to the worlds of the righteous and having dwelt there for may years, he who failed in Yoga is reborn in a house of the pure and wealthy.
ಅಥವಾ ಯೋಗಿನಾಮೇವ ಕುಲೇ ಭವತಿ ಧೀಮತಾಮ್ । ಏತದ್ಧಿ ದುರ್ಲಭತರಂ ಲೋಕೇ ಜನ್ಮ ಯದೀದೃಶಮ್ ।।೪೨।। ಅಥವ ಧೀಮಂತರಾದ ಯೋಗಿಗಳ ಕುಲದಲ್ಲಿಯೇ ಹುಟ್ಟುವನು. ಪ್ರಕಾರವಾದ ಜನ್ಮವು ಲೋಕದಲ್ಲಿ ಅತಿ ದುರ್ಲಭವೇ ಸರಿ.
Else, he is born in a family of Yogis. This kind of birth is truly hard to obtain in the world.
ತತ್ರ ತಂ ಬುದ್ಧಿಸಂಯೋಗಂ ಲಭತೇ ಪೌರ್ವದೇಹಿಕಮ್ । ಯತತೇ ಚ ತತೋ ಭೂಯಃ ಸಂಸಿದ್ಧೌ ಕುರುನಂದನ ।।೪೩।। ಅಲ್ಲಿ ಆತನು ಪೂರ್ವ ಜನ್ಮದಲ್ಲಿ ಸಾಧಿಸಿದ ಬುದ್ಧಿಸಂಸ್ಕಾರವನ್ನು ಪಡೆದುಕೊಳ್ಳುತ್ತಾನೆ. ಅನಂತರ, ಮೊದಲಿಗಿಂತಲೂ ಹೆಚ್ಚಾಗಿ ಯೋಗಸಿದ್ಧಿಯನ್ನು ಪಡೆಯಲು ಯತ್ನಿಸುತ್ತಾನೆ.
There, he gains touch with the knowledge(ಬುದ್ಧಿಸಂಯೋಗ) that was acquired in the former body and strives even harder for perfection, O Son of the Kurus (Arjuna).
ಪೂರ್ವಾಭ್ಯಾಸೇನ ತೇನೈವ ಹ್ರಿಯತೇ ಹ್ಯವಶೋಪಿ ಸಃ । ಜಿಜ್ಞಾಸುರಪಿ ಯೋಗಸ್ಯ ಶಬ್ದಬ್ರಹ್ಮಾತಿವರ್ತತೇ ।।೪೪।। ಹಿಂದಿನ ಜನ್ಮದಲ್ಲಿ ಮಾಡಿದ ಅಭ್ಯಾಸಬಲದಿಂದ ಆ ಯೋಗಭ್ರಷ್ಟನು ತನಗೆ ಇಷ್ಟವಿಲ್ಲದಿದ್ದರೂ ಯೋಗಮಾರ್ಗದ ಕಡೆಗೆ ಸಳೆಯಲ್ಪಡುತ್ತಾನೆ. ಯೋಗಮಾರ್ಗವನ್ನು ತಿಳಿಯಲಿಚ್ಛಿಸದವನೂ ಸಹ ಶಬ್ದಬ್ರಹ್ಮವನ್ನು ಎಂದರೆ ವೇದೋಕ್ತಕರ್ಮಾನುಷ್ಠಾನಫಲವನ್ನು ದಾಟಿಹೋಗುತ್ತಾನೆ.
By the former practice one is borne on, even if he is unwilling. Even one who merely wishes to know about Yoga rises beyond the Shabda-Brahma.
ಪ್ರಯತ್ನಾದ್ಯತಮಾನಸ್ತು ಯೋಗೀ ಸಂಶುದ್ಧಕಿಲ್ಬಿಷಃ । ಅನೇಕಜನ್ಮಸಂಸಿದ್ಧಸ್ತತೋ ಯಾತಿ ಪರಾಂ ಗತಿಮ್ ।।೪೫।। ಅನೇಕಜನ್ಮಗಳಲ್ಲಿ ಸಿದ್ಧನಾಗದಿರುವ ಯೋಗಿಯು ಪ್ರಯತ್ನದಿಂದ ಪಟ್ಟುಹಿಡಿದು ಅಭ್ಯಾಸಮಾಡಿ, ಹಿಂದಿನ ಕಿಲ್ಬಿಷಗಳೆಲ್ಲವನ್ನೂ ಕಳೆದು ಶುದ್ಧನಾಗಿ ಪರಮಗತಿಯನ್ನು ಹೊಂದುತ್ತಾನೆ.
Truly, a Yogi who strives with assiduity, purified from the sins(ಸಂಶುದ್ಧಕಿಲ್ಬಿಷಃ) and perfected in the course of many births(ಅನೇಕಜನ್ಮಸಂಸಿದ್ಧಃ) then reaches the Supreme Goal.
ತಪಸ್ವಿಭ್ಯೋಧಿಕೋ ಯೋಗೀ ಜ್ಞಾನಿಭ್ಯೋಪಿ ಮತೋಧಿಕಃ । ಕರ್ಮಿಭ್ಯಶ್ಚಾಧಿಕೋ ಯೋಗೀ ತಸ್ಮಾದ್ಯೋಗೀ ಭವಾರ್ಜುನ ।।೪೬।। ತಪಸ್ವಿಗಳಿಗಿಂತಲೂ ಯೋಗಿಯು ಹೆಚ್ಚಿನವನು. ಶಾಸ್ತ್ರಾರ್ಥಪಂಡಿತರಿಗಿಂತಲೂ ಅವನು ಹೆಚ್ಚಿನವನು. ಕರ್ಮಿಗಳಿಗಿಂತಲೂ ಯೋಗಿಯೂ ಅಧಿಕನಾದವನು. ಆದ್ದರಿಂದ, ಅರ್ಜುನ, ನೀನು ಯೋಗಿಯಾಗುವುದಕ್ಕೆ ಯತ್ನಿಸು.
A Yogi is deemed superior to men of austerity, and superior to men of knowledge and to men of action. Therefore Arjuna, strive to be a Yogi.
ಯೋಗಿನಾಮಪಿ ಸರ್ವೇಷಾಂ ಮದ್ಗತೇನಾಂತರಾತ್ಮನಾ । ಶ್ರದ್ಧಾವಾನ್ಭಜತೇ ಯೋ ಮಾಂ ಸ ಮೇ ಯುಕ್ತತಮೋ ಮತಃ ।।೪೭।। ನನ್ನಲ್ಲಿಯೇ ಅಂತರಾತ್ಮವನ್ನಿಟ್ಟು ಶ್ರದ್ದಾವಂತನಾಗಿ ಯಾವಾತನು ನನ್ನನ್ನು ಭಜಿಸುತ್ತಾನೋ ಅವನು ಎಲ್ಲ ಯೋಗಿಗಳಿಗಿಂತಲೂ ಶ್ರೇಷ್ಠನಾದ ಯೋಗಿಯೆಂಬುದು ನನಗೆ ಸಮ್ಮತವಾಗಿದೆ.
Of all the Yogis, the one who, full of faith, worships Me with his inner self abiding in Me, he is deemed by Me as most devout.
ವರ್ಗ: ಧಾರ್ಮಿಕ ಗ್ರಂಥಗಳು ವರ್ಗ: ಹಿಂದೂ ಧರ್ಮ ವರ್ಗ: ಭಗವದ್ಗೀತೆಯ ಅಧ್ಯಾಯಗಳು
ಹುಲುಕುಡಿ ಬೆಟ್ಟ
ಹುಲುಕುಡಿ ಬೆಟ್ಟ ದೊಡ್ಡಬಳ್ಳಾಪುರ ತಾಲ್ಲೂಕಿನ ಪ್ರಮುಖ ಬೆಟ್ಟಗಳಲ್ಲಿ ಒಂದು. ದೊಡ್ಡಬಳ್ಳಾಪುರ ತಾಲ್ಲೂಕಿನಿಂದ ೨೦ ಕೀ.ಮೀ ದೂರದಲ್ಲಿ ಇದೆ ಹುಲುಕುಡಿ ಬೆಟ್ಟ. ಈ ಬೆಟ್ಟದ ಮೇಲೆ ಪ್ರಸಿದ್ದ ಶ್ರೀ ವೀರಭದ್ರ ಸ್ವಾಮಿ ದೇವಾಲಯವಿದೆ.
ವರ್ಗ:ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ಪ್ರವಾಸಿ ತಾಣಗಳು
ಪೈಲ್ವಾನ್ (ಚಿತ್ರ)
ಪೈಲ್ವಾನ್ (ಕುಸ್ತಿಪಟು) ಎಸ್. ಕೃಷ್ಣ ಬರೆದು ನಿರ್ದೇಶಿಸಿದ ೨೦೧೯ ರ ಭಾರತೀಯ ಕನ್ನಡ ಭಾಷೆಯ ಕ್ರೀಡಾ ಆಕ್ಷನ್ ಚಿತ್ರ. ಆರ್ ಆರ್ ಆರ್ ಮೋಷನ್ ಪಿಕ್ಚರ್ಸ್ ಬ್ಯಾನರ್ ಅಡಿಯಲ್ಲಿ ಈ ಚಿತ್ರವನ್ನು ಸ್ವಪ್ನಾ ಕೃಷ್ಣ ನಿರ್ಮಿಸಿದ್ದಾರೆ. ಇದರಲ್ಲಿ ಸುದೀಪ್, ಸುನೀಲ್ ಶೆಟ್ಟಿ ಮತ್ತು ಆಕಾಶಾ ಸಿಂಗ್ ಮುಖ್ಯ ಪಾತ್ರಗಳಲ್ಲಿದ್ದರೆ, ಕಬೀರ್ ದುಹಾನ್ ಸಿಂಗ್, ಸುಶಾಂತ್ ಸಿಂಗ್, ಅವಿನಾಶ್, ಮತ್ತು ಶರತ್ ಲೋಹಿತಾಶ್ವಾ ಪೋಷಕ ಪಾತ್ರಗಳಲ್ಲಿ ನಟಿಸಿದ್ದಾರೆ. ಪೈಲ್ವಾನ್ ಅವರು ಕನ್ನಡ ಚಿತ್ರರಂಗದಲ್ಲಿ ಸುನೀಲ್ ಶೆಟ್ಟಿ ಅವರ ಚೊಚ್ಚಲ ಪ್ರವೇಶವನ್ನು ಗುರುತಿಸಿದ್ದಾರೆ. ಚಿತ್ರದ ಸ್ಕೋರ್ ಮತ್ತು ಧ್ವನಿಪಥವನ್ನು ಅರ್ಜುನ್ ಜನ್ಯ ಸಂಯೋಜಿಸಿದ್ದಾರೆ. ತನ್ನ ವೈಯಕ್ತಿಕ ಜೀವನವನ್ನು ಅಸ್ತವ್ಯಸ್ತಗೊಳಿಸುವವರೊಂದಿಗೆ ಜಗಳವಾಡುವಾಗ ಕುಸ್ತಿಪಟು ಮತ್ತು ಬಾಕ್ಸರ್ ಆಗಿ ಹೊರಹೊಮ್ಮುವ ಅನಾಥರ ಪ್ರಯಾಣವನ್ನು ಈ ಚಿತ್ರ ಅನುಸರಿಸುತ್ತದೆ. ಆರಂಭದಲ್ಲಿ ಚಲನಚಿತ್ರ ತಂಡವು ಇದನ್ನು ಒಂಬತ್ತು ಭಾಷೆಗಳಲ್ಲಿ ಬಿಡುಗಡೆ ಮಾಡಲು ಯೋಜಿಸಿತು, ಆದರೆ ನಂತರ ಇದು ಹಿಂದಿ ಭಾಷೆಯ ಬಿಡುಗಡೆಯಿಂದಾಗಿ ಐದು ಭಾಷೆಗಳಿಗೆ ನೆಲೆಸಿತು. ಈ ಚಿತ್ರವು ೧೨ ಸೆಪ್ಟೆಂಬರ್ ೨೦೧೯ ರಂದು ಬಿಡುಗಡೆಯಾದರೆ, ಹಿಂದಿ ಆವೃತ್ತಿಯು ಒಂದು ದಿನದ ನಂತರ ಸೆಪ್ಟೆಂಬರ್ ೧೩ ರಂದು ಪ್ರಾರಂಭವಾಯಿತು.
ಕಥಾವಸ್ತು
ಟೋನಿ ಸೆಬಾಸ್ಟಿಯನ್ ಒಬ್ಬ ಪ್ರಖ್ಯಾತ ಬಾಕ್ಸರ್ ಆಗಿದ್ದು, ಪಂದ್ಯಗಳನ್ನು ಗೆಲ್ಲಲು ಕೊಳಕು ತಂತ್ರಗಳನ್ನು ಹೆಚ್ಚಾಗಿ ಆಶ್ರಯಿಸುತ್ತಾರೆ. ಅಂತಹ ಒಂದು ಪಂದ್ಯದ ಕೊನೆಯಲ್ಲಿ ಅವನು ತನ್ನ ಎದುರಾಳಿಯನ್ನು ಕೊಲ್ಲುತ್ತಾನೆ, ಅದರ ನಂತರ ಅವನ ತರಬೇತುದಾರ ವಿಜಯೇಂದ್ರ (ಶರತ್ ಲೋಹಿತಾಶ್ವಾ) ಅವನನ್ನು ಅರ್ಥಮಾಡಿಕೊಳ್ಳಲು ಪ್ರಯತ್ನಿಸುತ್ತಾನೆ ಆದರೆ ಟೋನಿ ಕೇಳದಿದ್ದಾಗ ಅವನ ಬದಲಿಯಾಗಿ ಇನ್ನೊಬ್ಬ ವಿದ್ಯಾರ್ಥಿಯನ್ನು ಹುಡುಕಲು ಹೊರಟನು.
ಕಿಚ್ಚ ತನ್ನ ತಂದೆಯ ಕನಸನ್ನು ಈಡೇರಿಸಲು ಬಯಸಿದರೆ ಕುಸ್ತಿ ಪಂದ್ಯವೊಂದರಲ್ಲಿ ಸೋಲನುಭವಿಸಬೇಕಾಯಿತು. ಕಿಚ್ಚ ಅವರ ಹೋರಾಟದ ಕೌಶಲ್ಯವನ್ನು ನೋಡಿದ ವಿಜಯೇಂದ್ರ ಅವರು ಬಾಕ್ಸಿಂಗ್ ಪಂದ್ಯಕ್ಕಾಗಿ ತರಬೇತಿ ನೀಡಲು ಕೇಳಿಕೊಳ್ಳುತ್ತಾರೆ. ಬಹುಮಾನದ ಹಣದಿಂದ ಬಡತನದಿಂದಾಗಿ ತಮ್ಮ ಕನಸುಗಳನ್ನು ಈಡೇರಿಸಲು ಸಾಧ್ಯವಾಗದ ಬಡ ಆದರೆ ಪ್ರತಿಭಾವಂತ ಮಕ್ಕಳಿಗೆ ಸಹಾಯ ಮಾಡಲು ಅವರು ಬಯಸುತ್ತಾರೆ ಎಂದು ಕಿಚ್ಚಾ ಸರ್ಕಾರ್‌ಗೆ ಹೇಳುತ್ತಾರೆ. ಸರ್ಕಾರ್ ಮತ್ತು ವಿಜಯೇಂದ್ರ ಅವರು ಕಿಚ್ಚಾಗೆ ತರಬೇತಿ ನೀಡಲು ಪ್ರಾರಂಭಿಸುತ್ತಾರೆ ಮತ್ತು ಪಂದ್ಯದ ದಿನದಂದು, ಕಿಚ್ಚಾಗೆ ಆರಂಭದಲ್ಲಿ ಸರಿಯಾಗಿ ಹೋರಾಡಲು ಸಾಧ್ಯವಾಗುವುದಿಲ್ಲ ಮತ್ತು ಅವನು ಶೀಘ್ರದಲ್ಲೇ ತನ್ನ ಎದುರಾಳಿಗಳನ್ನು ಒಂದೊಂದಾಗಿ ಸೋಲಿಸಲು ಪ್ರಾರಂಭಿಸುತ್ತಾನೆ. ಕಿಚ್ಚ ಈಗ ಕುಸ್ತಿ ಪಂದ್ಯವನ್ನು ಪ್ರವೇಶಿಸುವ ಮೂಲಕ ಸರ್ಕಾರ್ ಅವರ ಕನಸನ್ನು ಈಡೇರಿಸಲು ಹೊರಟಿದ್ದಾರೆ.
ನಿರ್ಮಾಣ
ಚಿತ್ರದ ನಿರ್ದೇಶಕ ಎಸ್.ಕೃಷ್ಣ ಅವರು ತಮ್ಮ ಪತ್ನಿ ಸ್ವಪ್ನಾ ಕೃಷ್ಣ ನಿರ್ಮಿಸಿದ ಆರ್‌ಆರ್‌ಆರ್ ಮೋಷನ್ ಪಿಕ್ಚರ್ಸ್‌ನ ಯೋಜನೆಯಾದ ಆಗಸ್ಟ್ ೨೦೧೭ ರಲ್ಲಿ ಗಣೇಶ ಚತುರ್ಥಿ ಕುರಿತು ಘೋಷಿಸಿದರು. ಚಿತ್ರದಲ್ಲಿ ಸುದೀಪ್ ನಟಿಸಲಿದ್ದಾರೆ. ನಿರ್ಮಾಪಕನನ್ನು ತಿರುಗಿಸುವ ನಿರ್ದೇಶಕರು,"ನಿರ್ಮಾಪಕರನ್ನು ತಿರುಗಿಸುವುದು ದೊಡ್ಡ ಜವಾಬ್ದಾರಿ" ಎಂದು ಹೇಳಿದರು.
ಮಾರ್ಕೆಟಿಂಗ್ ಮತ್ತು ಬಿಡುಗಡೆ
ಈ ಚಿತ್ರವು ಕನ್ನಡದಲ್ಲಿ ಬಿಡುಗಡೆಯಾಯಿತು ಮತ್ತು ಹಿಂದಿ, ತೆಲುಗು, ತಮಿಳು ಮತ್ತು ಮಲಯಾಳಂ ಭಾಷೆಗಳಲ್ಲಿ ಡಬ್ ಮಾಡಲಾದ ಆವೃತ್ತಿಗಳನ್ನು ಹೊಂದಿದೆ. ಮೊದಲ ಟೀಸರ್ ಅನ್ನು ೧೫ ಜನವರಿ ೨೦೧೯ ರಂದು ಬಿಡುಗಡೆ ಮಾಡಲಾಯಿತು. ಚಿತ್ರದ ಅಧಿಕೃತ ಟ್ರೈಲರ್ ಅನ್ನು ಝೀ ಸ್ಟುಡಿಯೋಸ್ ೨೨ ಆಗಸ್ಟ್ ೨೦೧೯ ರಂದು ಅನಾವರಣಗೊಳಿಸಿತು.
ಇದು ಆಗಸ್ಟ್ ೯ ರಂದು ವರಮಹಲಕ್ಷ್ಮಿ ಉತ್ಸವದಲ್ಲಿ ಬಿಡುಗಡೆಯಾಗಬೇಕಿತ್ತು, ಆದರೆ ವಿಳಂಬವಾಯಿತು ಮತ್ತು ಸೆಪ್ಟೆಂಬರ್ ೧೨ ರಂದು ಬಿಡುಗಡೆಯಾಯಿತು.
ಉಲ್ಲೇಖಗಳು
ವರ್ಗ:ಚಲನಚಿತ್ರ ವರ್ಗ:ಪ್ರೊಜೆಕ್ಟ್ ಟೈಗರ್-೨ ಸ್ಪರ್ಧೆಗೆ ಬರೆದ ಲೇಖನ ವರ್ಗ:ವರ್ಷ-೨೦೧೯ ಕನ್ನಡಚಿತ್ರಗಳು
ಹೊನ್ನೆ
ಹೊನ್ನೆ (Kino Tree) ಒಂದು ದೊಡ್ಡ ಪ್ರಮಾಣದ ಮುಖ್ಯ ಚೌಬೀನೆ ಮರ. ಮಿಶ್ರಪರ್ಣಪಾತಿ ಅರಣ್ಯಗಳಲ್ಲಿ ೭೫ ರಿಂದ ೨೦೦ ಸೆ.ಮೀ. ಮಳೆ ಬೀಳುವ ಪ್ರದೇಶಗಲ್ಲಿ ಉತ್ತಮವಾಗಿ ಬೆಳೆಯುತ್ತದೆ. ಇದು ಭಾರತ, ನೇಪಾಳ, ಶ್ರೀಲಂಕಾಗಳ ಮೂಲ(Native) ಮರ.
ಸಸ್ಯಶಾಸ್ತ್ರೀಯ ವರ್ಗೀಕರಣ
ಇದು ಲೆಗುಮಿನೋಸೆ ಕುಟುಂಬದಲ್ಲಿದೆ. ಸಸ್ಯಶಾಸ್ತ್ರೀಯ ಹೆಸರು: ಟೆರೊಕಾರ್ಪಸ್ ಮಾರ್ಸುಪಿಯಮ್ (Pterocarpus marsupium). ಕನ್ನಡದಲ್ಲಿ 'ಹನೆ', 'ಬಿಜಸಾಲ' ಎಂದೂ ತುಳು ಬಾಷೆಯಲ್ಲಿ ಬೇಂಗ ಎಂದೂ ಕರೆಯುತ್ತಾರೆ.
ವ್ಯಾಪ್ತಿ
ಭಾರತದ ಪರ್ಯಾಯದ್ವೀಪ ಭಾಗದ ಪರ್ಣಪಾತಿ ಕಾಡುಗಳ, ತೇವಮಯ ಪ್ರದೇಶಗಳಲ್ಲಿ ಬೆಳೆಯುತ್ತದೆ. ಹಿಮಾಲಯ ತಪ್ಪಲು ಪ್ರದೇಶ, ಮಹಾರಾಷ್ಟ್ರ, ಆಂಧ್ರ, ಒರಿಸ್ಸ ಈ ಪ್ರಾಂತ್ಯಗಳಲ್ಲಿಯೂ ಇದು ಕಂಡುಬರುತ್ತದೆ.
ಸಸ್ಯದ ಗುಣಲಕ್ಷಣಗಳು ಮತ್ತು ವಿವರಗಳು
ದೊಡ್ಡ ಪ್ರಮಾಣದ ಮರ. ಹರಡಿದ ಕೊಂಬೆಗಳು. ಅನುಕೂಲಕರ ವಾತಾವರಣದಲ್ಲಿ ಕಾಂಡ ನೇರವಾಗಿ ಬೆಳೆದು 30ಮೀ ಎತ್ತರ ಹಾಗೂ 3 ಮೀ ಸುತ್ತಳತೆಯನ್ನು ಪಡೆಯುವುದು. ತೊಗಟೆ ಮಂದ, ಬೂದುಬಣ್ಣ. ಸಣ್ಣ ಅಸಮರೂಪದ ಹೊಪ್ಪಳಿಕೆಗಳು ಕಂಡುಬರುತ್ತವೆ. ತೊಗಟೆ ದಪ್ಪವಾಗಿದ್ದು ಕೆತ್ತಿದಾಗ ಎಳೆಗೆಂಪು ಬಣ್ಣ ಕಾಣುತ್ತದೆ. ಹಳೆಯ ಮರಗಳಿಂದ ರಕ್ತ ಕೆಂಪಿನ ಬಂಧಕ ಅಂಟು (ರಾಳ) (Astringent Gum) ದೊರೆಯುತ್ತದೆ. ದಾರುವಿನಿಂದ ಉತ್ತಮ ಚೌಬೀನೆ ದೊರೆಯುತ್ತದೆ. ದಾರುವು ಗಡುಸಾಗಿದ್ದು, ಚೇಗು ಹಳದಿ ಮಿಶ್ರಿತ ಕಂದು ಬಣ್ಣದ್ದಾಗಿದೆ. ಒಳಭಾಗ ಕೆಲವು ಬಾರಿ ಕೆಟ್ಟಿರುವುದರಿಂದ ಕೊಯ್ಯುವಾಗ ಬೇರ್ಪಡಿಸಬೇಕು. ಚೌಬೀನೆ ಶಕ್ತಿಯುತ ಹಾಗೂ ಗಡುಸಿನದಾಗಿರುತ್ತದೆ. ಬಾಳಿಕೆ ಬರುತ್ತದೆ. ದಾರುವಿನ ಮೇಲೆ ನೀರು ಬಿದ್ದಲ್ಲಿ ಕಪ್ಪು ಬಣ್ಣದ ಕಲೆಯುಂಟಾಗುತ್ತದೆ. ಕೊಯ್ತಕ್ಕೂ ಮರಗೆಲಸಗಳಿಗೂ ಸುಲಭ. ಚೆನ್ನಾಗಿ ಹೊಳಪು ಕೊಡಬಹುದು. ಪದರ ಹಲಗೆಗೆ ಉಪಯುಕ್ತವಾದರೂ ಉರುಳೆಯಂತ್ರ (ರೋಡರ್) ದಿಂದ ತೆಗೆಯಲು ಕಷ್ಟ ತೆಳುವಾದ ಬಿಲ್ಲೆಯಾಗಿ ಕುಮಂತಿ (ಸ್ಲೈಸ್) ಉಪಯೋಗಿಸಬಹುದು.
ಏಪ್ರಿಲ್-ಮೇ ತಿಂಗಳುಗಳಲ್ಲಿ ಕೆಲವು ಕಾಲ ಎಲೆ ಇಲ್ಲದಿದ್ದು, ಮೇ-ಜೂನ್‌ನಲ್ಲಿ ಹೊಸ ಚಿಗುರು ಬಂದು, ಜೂನ್-ಆಗಸ್ಟ್ ತಿಂಗಳಲ್ಲಿ ಸುವಾಸಿತ ಹಳದಿಯ ಹೂಗೊಂಚಲುಗಳಿಂದ ಕೂಡಿರುವುವು. ಜನವರಿ-ಮಾರ್ಚಿನಲ್ಲಿ ಕಾಯಿ ಮಾಗುವುದು. 2-5 ಸೆಂಮೀ ವ್ಯಾಸದ ಕಂದುಬಣ್ಣದ ಚಪ್ಪಟೆಯ ರೆಕ್ಕೆಯುಳ್ಳ ಕಾಯಿಗಳು ಮರದಿಂದ ಜೋಲಾಡುತ್ತಿದ್ದು ದೊಡ್ಡಗಾಳಿ ಬಂದಾಗ ದೂರದವರೆಗೆ ಪ್ರಸಾರವಾಗುತ್ತವೆ.
ತಕ್ಕಮಟ್ಟಿಗೆ ಬಿಸಿಲನ್ನು ಅಪೇಕ್ಷಿಸುತ್ತದೆ. ಕತ್ತರಿಸಿದಾಗ ಚೆನ್ನಾಗಿ ಚಿಗುರುವುದು. ಸ್ವಾಭಾವಿಕ ಪುನುರುತ್ಪತ್ತಿ ಸಮರ್ಪಕವಾಗಿದ್ದರೂ ಸಸಿಗಳು ದೊಡ್ಡವಾಗಬೇಕಾದರೆ ಜಾನುವಾರು, ಬೆಂಕಿ ಕಾಟದಿಂದ ಕಾಪಾಡಬೇಕು. ಬೇರು ಸಸಿಗಳು ಹೇರಳವಾಗಿರುತ್ತವೆ. ಬೀಜಬಿತ್ತಿ ಸಸಿ ಬೆಳೆಸಬಹುದು.
ಉಪಯೋಗಗಳು
ಅತಿಮುಖ್ಯ ಚೌಬೀನೆ ಮರಜಾತಿಗಳಲ್ಲಿ ಇದೂ ಒಂದು. ಗೃಹ ನಿರ್ಮಾಣ, ದೋಣಿ ತಯಾರಿಕೆ ಮುಂತಾಗಿ ಮರಗೆಲಸಕ್ಕೆ ಉತ್ತಮ ಜಾತಿಯ ಮರ. ಇದರ ತೊಗಟೆಯಲ್ಲಿ ದೊರೆಯುವ ರಕ್ತ ಕೆಂಪಿನ ಬಂಧಕ ಅಂಟು (Astringent Gum) ಆಯುರ್ವೇದ ಔಷಧಗಳ ತಯಾರಿಕೆಯಲ್ಲಿ ಉಪಯೋಗವಾಗುತ್ತದೆ.
ದಕ್ಷಿಣ ಭಾರತದಲ್ಲಿ, ಸಾಗುವಾನಿ, ಬೀಟೆ ಹೊರತು, ಅತಿಬಳಕೆಯಲ್ಲಿರುವ ಚೌಬೀನೆ ಇದಾಗಿದೆ. ಪೀಠೋಪಕರಣ, ಗಾಡಿಚಕ್ರ, ಗಣಿ ಆನಿಕೆ, ರೈಲ್ವೆ ಕೋಚು, ಸ್ಲೀಪರುಗಳು, ಕೊಳಗಗಳು, ವ್ಯವಸಾಯದ ಉಪಕರಣಗಳು ಹಾಗೂ ಕೆತ್ತನೆ ಕೆಲಸಗಳು ಮುಂತಾದವುಗಳಿಗೆ ಉಪಯುಕ್ತ. ತೊಗಟೆಯಿಂದ ಬಣ್ಣ ಬರುತ್ತದೆ. ಎಲೆಗಳು ಜಾನುವಾರುಗಳ ಮೇವಿಗೂ ಗೊಬ್ಬರಕ್ಕೂ ಉಪಯುಕ್ತ ಎನಿಸಿದೆ.
ಝೊಹ್ರಾ ಸೆಹೆಗಲ್
(೧೯೧೨ ರ ಏಪ್ರಿಲ್, ೨೭-೨೦೧೪ ರ ಜುಲೈ, ೧೦)
'ಝೊಹ್ರಾ ಸೆಹೆಗಲ್,' ಎಂದು ಚಲನಚಿತ್ರ ಜಗತ್ತಿನಲ್ಲಿ ಪ್ರಸಿದ್ದರಾಗಿರುವ ಆಭಿನೇತ್ರಿಯ ಬಾಲ್ಯದ ಹೆಸರು, ಸಾಹಿಬ್ ಝಾದಿಝೊಹ್ರಾ ಬೇಗಂ ಮುಮ್ತಾಝ್ ಉಲ್ಲಾ ಖಾನ್ ಎಂದು. ಸುಮಾರು ೭ ದಶಕಗಳ ಕಾಲ ಭಾರತೀಯ ಸಿನಿಮಾರಂಗ, ಹಾಗೂ ಥಿಯೇಟರ್ ಗಳಲ್ಲಿ ಅಭಿನಯಿಸಿ, 'ದ ಗ್ರಾಂಡ್  ಓಲ್ಡ್ ಲೇಡಿ ಆಫ್ ದ ಇಂಡಿಯನ್ ಸಿನೆಮಾ' ಎಂಬ ಹೆಗ್ಗಳಿಕೆಗೆ ಪಾತ್ರರಾದ ದೆಹಲಿ ವಾಸಿ, 'ಝೊಹ್ರಾ ಸೆಹೆಗಲ್' ತನ್ನ ಶತಮಾನೋತ್ಸವವನ್ನು ಆಚರಿಸುವ ಸಮಯದಲ್ಲಿ 'ಭಾರತೀಯ ಹಿಂದಿ ಚಿತ್ರರಂಗ'ಕ್ಕೂ ನೂರುವರ್ಷ ತುಂಬಿದೆ. ಝೊಹ್ರಾ, ಥಿಯೇಟರ್ ನಲ್ಲಿ ಕೆಲಸಮಾಡಿದ್ದರು. ಹಲವು ಹಿಂದಿ ಚಲನ ಚಿತ್ರಗಳಲ್ಲಿ ನಟಿಸಿ ಕೆಲವಕ್ಕೆ ಕೊರಿಯಾಗ್ರಫಿಯನ್ನೂ ಒದಗಿಸಿದ್ದಾರೆ. ಇತ್ತೀಚೆಗೆ ಅಂದರೆ, ಸನ್, ೨೦೦೭ ರಲ್ಲೂ, ಸಂಜಯ್ ಲೀಲಾ ಬನ್ಸಾಲಿಯವರ್ ’ಸಾವರಿಯಾ’ಚಿತ್ರದಲ್ಲಿ ನಟಿಸಿದರು. ಝೊಹ್ರಾರವರ, ಇತರ ಚಿತ್ರಗಳು :
ಜನನ
'ಝೊಹ್ರಾ ಸೆಹೆಗಲ್' ಉತ್ತರ ಪ್ರದೇಶದ ಸೆಹಾರನ್ ಪುರದಲ್ಲಿ ೧೯೧೨ ರ ಏಪ್ರಿಲ್, ೨೭ ರಂದು ಜನಿಸಿದರು. ಬೆಳೆದದ್ದು ಡೆಹ್ರಾಡುನ್ ಸಮೀಪದ ಚಕ್ರಾಕದಲ್ಲಿ. ೭ ಮಂದಿ ಮಕ್ಕಳಲ್ಲಿ ಮೂರನೆಯವರು. ರೋಹಿಲ್ಲಾ ಪಥಾನ್ ವಂಶಕ್ಕೆ ಸೇರಿದ ಜಮೀನ್ದಾರ್ ಮನೆಯಲ್ಲಿ ಬೆಳೆದರು. ಎಳೆ ವಯಸ್ಸಿನಲ್ಲೇ ತಾಯಿ ಮರಣ ಹೊಂದಿದರು. ಒಂದು ವರ್ಷದ ಪ್ರಾಯದಲ್ಲಿ ಎಡಗಣ್ಣಿನ ದೃಷ್ಟಿ ಗ್ಲುಕೋಮಾದಿಂದ ಹಾಳಾಯಿತು. ವೈದ್ಯರು ಬರ್ಮಿಂಗ್ ಹ್ಯಾಂನ ಆಸ್ಪತ್ರೆಯೊಂದರಲ್ಲಿ ತೋರಿಸಲು ಸಲಹೆ ನೀಡಿದರು. ಅದಕ್ಕೆ ತಗುಲಿದ ವೆಚ್ಚ ೩ ಲಕ್ಷ ಬ್ರಿಟಿಷ್ ಪೌಂಡ್ ಗಳು.
ಥಿಯೇಟರ್
(ಐಪಿಟಿಎ) ನಲ್ಲಿ ಪೃಠ್ವಿರಾಜ್ ಕಪೂರ್ ರ ಪೃಥ್ವಿ ಥಿಯೇಟರ್ ನಲ್ಲಿ ೧೪ ವರ್ಷಗಳ ಕಾಲ ನಟಿಸಿದ್ದರು. ಆ ಸಮಯದಲ್ಲೇ ಆಕೆಗೆ ಹಿಂದಿ ಚಲನಚಿತ್ರರಂಗದಲ್ಲಿ ಕೆಲವು ಬೇಡಿಕೆಗಳು ಬಂದವು. ಹಲವಾರು ಚಿತ್ರಗಳು, ನಾಟಕಗಳು, ಮತ್ತು ಕೆಲವು 'ಟೆಲಿವಿಶನ್ ಧಾರಾವಾಹಿ'ಗಳಲ್ಲಿ ಪಾತ್ರವಹಿಸಿದ್ದರು.
ನಾಟಕ ಕಲೆಯ ಪ್ರಶಿಕ್ಷಣಕ್ಕಾಗಿ ವಿದೇಶಕ್ಕೆ
೧೯೬೨ ರಲ್ಲಿ ನಾಟಕಕ್ಕೆ ಒದಗಿಸುವ 'ಸ್ಕಾಲರ್ಶಿಪ್' ಮೂಲಕ ಲಂಡನ್ ನಗರಕ್ಕೆ ಪ್ರಶಿಕ್ಷಣಕ್ಕಾಗಿ ತೆರಳಿದ್ದರು. ಅಲ್ಲಿನ ಹಲವಾರು ಟೆಲಿವಿಶನ್ ಪ್ರೊಡಕ್ಷನ್ ಗಳಲ್ಲಿ ಕಾಣಿಸಿಕೊಂಡರು. ಇವುಗಳಲ್ಲಿ ಪ್ರಮುಖವಾದದ್ದು, ’ಮೈ ಬ್ಯೂಟಿಫುಲ್ ಲಾಂ ಡ್ರೆಟ್ಟೆ’, ಇದಲ್ಲದೆ, 'ಜ್ಯುವೆಲ್ ಆಫ್ ದ ಕ್ರೌನ್', 'ತಂದೂರಿ ನೈಟ್ಸ್' ನಲ್ಲಿ ಅಭಿನಯಿಸಿದ್ದರು. ಸನ್ ೧೯೯೦ ರ ಮಧ್ಯಭಾಗದಲ್ಲಿ ಭಾರತಕ್ಕೆ ಹಿಂದಿರುಗಿದರು.
ಪ್ರಶಸ್ತಿ, ಪುರಸ್ಕಾರಗಳು
ಝೊಹ್ರಾರವ ತಮ್ಮ ಬಗ್ಗೆ ನುಡಿದ ಉಕ್ತಿಗಳು : " ನೀವೆಲ್ಲಾ ನನ್ನನ್ನು ಈಗ, ಅಂದರೆ, ನನ್ನ ವಯಸ್ಸಾದ ಕೆಟ್ಟ ಮುಖವನ್ನು ನೋಡಿದ್ದೀರಿ ; ಆದರೆ, ನಾನು ಯುವತಿಯಾಗಿದ್ದಾಗಿನ ನನ್ನ ಬದ್ ಸೂರತ್ ಮುಖ ನೋಡಿಲ್ಲ "
ಈಗ ನವ ದೆಹಲಿಯಲ್ಲಿ ವಾಸ
ಈಗ 'ಝೊಹ್ರಾ ಸೆಹೆಗಲ್' ತಮ್ಮ ಮಗಳು, 'ಕಿರಣ್ ಸೆಹೆಗಲ್' ಜೊತೆ 'ಹೊಸ ದೆಹಲಿ'ಯಲ್ಲಿದ್ದಾರೆ. ಕಿರಣ್ ಸೆಹೆಗಲ್, ಒಬ್ಬ ಒಡಿಸ್ಸಿ ನೃತ್ಯಾಂಗನೆ, ಮಗ, ಪವನ್, ವಿಶ್ವಸಂಸ್ಥೆಯಲ್ಲಿ ಕೆಲಸದಲ್ಲಿದ್ದಾರೆ, ಸೊಸೆ, ಸೀಮಾರಾಯ್. ಈಕೆ, 'ಮುನ್ಷಿ ಪ್ರೇಮ್ ಚಂದ್' ರವರ ಮೊಮ್ಮಗಳು. ಈ ದಂಪತಿಗಳಿಗೆ, ೩ ಜನ ಮಕ್ಕಳು, ’ರೋಹನ್’, ’ತಾಮ್ರ’, ’ಅನುಷ್ಕಾ’,
ನಿಧನ
೧೦೨ ವರ್ಷ ಪ್ರಾಯದ ಝೊಹ್ರಾ ಸೆಹೆಗಲ್, ೨೦೧೪ ರ, ಜುಲೈ, ೧೦ ರಂದು ಎದೆಯ ನೋವಿನಿಂದ ಪೀಡಿತರಾಗಿದ್ದು ನವದೆಹಲಿಯ ಆಸ್ಪತ್ರೆಗೆ ದಾಖಲಾಗಿದ್ದರು. ವೃದ್ಧಾಪ್ಯದ ವೇದನೆಯನ್ನು ಸಹಿಸಲಾರದೆ, ನಿಧನರಾದರು.
ಉಲ್ಲೇಖಗಳು
<References />
ವರ್ಗ:ಚಲನಚಿತ್ರ ನಟಿಯರು
ಆರೂಡಿ
ಆರೂಡಿ ದೊಡ್ಡಬಳ್ಳಾಪುರ ತಾಲ್ಲೂಕಿನ ಸಾಸಲು ಹೋಬಳಿಗೆ ಸೇರುವ ಹಳ್ಳಿ. ಇದು ಗ್ರಾಮ ಪಂಚಾಯತಿ ಕೇಂದ್ರವಾಗಿದ್ದು. ಆರೂಡಿಯಲ್ಲಿ ಅಂಚೆಕಚೇರಿ. ಬ್ಯಾಂಕ್. ಫ್ರೌಡಶಾಲೆ. ವಿದ್ಯಾರ್ಥಿ ವಸತಿ ನಿಲಯ. ಆಸ್ಪತ್ರೆ ಇದೆ. ಆರೂಡಿಯೂ ಬೆಂಗಳೂರು ಗ್ರಾಮಾಂತರ ಜಿಲ್ಲಾ ಕೇಂದ್ರದಿಂದ ೮೦ ಕೀ.ಮಿ ಹಾಗೂ ದೊಡ್ಡಬಳ್ಳಾಪುರ ತಾಲ್ಲೂಕು ಕೇಂದ್ರದಿಂದ ೪೦ ಕೀ.ಮಿ ದೂರದಲ್ಲಿ ಇದೆ. ವರ್ಗ:ಚುಟುಕು ವರ್ಗ:ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ಹಳ್ಳಿಗಳು
ಶ್ರೀ ವಿಧುಶೇಖರ ಭಾರತಿ ಸ್ವಾಮಿಗಳು
ವಿಧುಶೇಖರ ಭಾರತಿ, ಶ್ರೀ ವಿಧುಶೇಖರ ಭಾರತಿ, (ಕನ್ನಡ) శ్రీ విధుశేఖర భారతీ స్వామిన, (ತೆಲುಗು) ஸ்ரீ விதுசேகர பாரதி, (ತಮಿಳು) श्री विधुशेखरा भारती, (ದೇವನಾಗರಿ) ಎಂದು ಭಕ್ತವೃಂದಕ್ಕೆ ಪರಿಚಯವಾಗಲಿರುವ 'ಕುಪ್ಪಾ ವೆಂಕಟೇಶ್ವರ ಪ್ರಸಾದ ಶರ್ಮ' ಶೃಂಗೇರಿ ಶಾರದಾ ಪೀಠದ ಉತ್ತರಾಧಿಕಾರಿಯಾಗಿ ನೇಮಕಗೊಂಡಿದ್ದಾರೆ. ೨೩, ಶುಕ್ರವಾರ, ಜನವರಿ,೨೦೧೫ ರಂದು, ಸನ್ಯಾಸ ದೀಕ್ಷೆ ಅವರಿಗೆ ನೀಡಲಾಗಿದ್ದು, ಶ್ರೀ ವಿಧುಶೇಖರ ಭಾರತಿಯವರಿಗೆ 'ಶ್ರೀ ಶ್ರೀ ಭಾರತಿ ತೀರ್ಥ ಮಹಾಸ್ವಾಮಿಗಳು ತಮ್ಮ ಶಿಷ್ಯನಿಗೆ ಮರು ನಾಮಕರಣ ಮಾಡಿ, 'ವಿಧುಶೇಖರ'ರನ್ನು ತಮ್ಮ ೩೭ ನೆಯ ಉತ್ತರಾಧಿಕಾರಿ ಎಂದು ಘೋಷಿಸಿದರು. ವಿಧು ಎಂದರೆ ಚಂದ್ರ, ಮಠದ ಗುರು ಪರಂಪರೆಯ ೩೪ ನೇ ಗುರುಗಳಾದ ಜಗದ್ಗುರು 'ಶ್ರೀ ಚಂದ್ರಶೇಖರ ಭಾರತಿ ಸ್ವಾಮೀಜಿ'ಯ ಹೆಸರನ್ನೇ ಇದೀಗ ೩೭ ನೇ ಯತಿಗಳಿಗೂ ಪ್ರದಾನಿಸಲಾಗಿದೆ.
ಜನನ,ಬಾಲ್ಯ,ವಿದ್ಯಾಭ್ಯಾಸ
ಕುಪ್ಪಾ ವೆಂಕಟೇಶ್ವರ ಪ್ರಸಾದ ಶರ್ಮ, 'ಕುಪ್ಪಾ ಶಿವ ಸುಬ್ರಹ್ಮಣ್ಯ ಅವಧಾನಿ', ಮತ್ತು 'ಸೀತಾ ನಾಗಲಕ್ಷ್ಮಿ' ದಂಪತಿಗಳ ಪುತ್ರನಾಗಿ ಜುಲೈ, ೨೪,೧೯೯೩ ರಂದು, ತಿರುಪತಿಯಲ್ಲಿ ಜನಿಸಿದರು. ಮೊದಲು, ಶರ್ಮಾ ಪರಿವಾರ ಸಿಕಂದರಾಬಾದಿನ 'ಸೈನಿಕ್ ಪುರಿ'ಯಲ್ಲಿ ವಾಸಿಸುತ್ತಿದ್ದರು. ನಂತರ 'ಎ.ಎಸ್.ರಾವ್' ನಗರಕ್ಕೆ ಹೋಗಿ ನೆಲೆಸಿದರು. ಸಿಕಂದರಾಬಾದಿನ ಸೈನಿಕ್ ಪುರಿಯ 'ಭವಾನ್ಸ್ ಸ್ಕೂಲ್' ನಲ್ಲಿ ಎರಡನೆಯ ತರಗತಿಯ ವರೆಗೆ ವಿದ್ಯಾಭ್ಯಾಸಮಾಡಿದರು. ಮನೆಯಲ್ಲಿಯೇ ತಂದೆಯವರ ಬಳಿ ವೇದಾಧ್ಯಯನವನ್ನು ಅಭ್ಯಾಸಮಾಡಿದರು. ಅಜ್ಜ 'ಕುಪ್ಪಾ ರಾಮಗೋಪಾಲ ವಜ್ಪೇಯಾಜಿ' ಮತ್ತು ಅಜ್ಜಿ, 'ಕಲ್ಪಕಾಂಬ', ವೆಂಕಟೇಶ್ವರ ಶರ್ಮರಿಗೆ ವೇದ,ಉಪನಿಷತ್,ಮತ್ತು ಪುರಾಣಗಳ ಪಠನವಾಗುತ್ತಿತ್ತು. ವೆಂಕಟೇಶ್ವರ ಶರ್ಮ, ೨೦೦೯ ರಲ್ಲಿ 'ಶೃಂಗೇರಿ ಮಠ'ಕ್ಕೆ ಸೇರಿದರು. 'ಕುಪ್ಪಾ ಶಿವ ಸುಬ್ರಹ್ಮಣ್ಯ ಅವಧಾನಿ'ಯವರಿಗೆ, ಇಬ್ಬರು ಮಕ್ಕಳು. ಹಿರಿಮಗ, 'ವೆಂಕಟ ಕೊಂಡಿನಿಯ', ಮುಂಬೈನ 'ಆರ್.ಐ.ಎಲ್.ಸಂಸ್ಥೆ' ಯಲ್ಲಿ ಇಂಜಿನಿಯರ್ ಆಗಿ ಸೇವೆ ಸಲ್ಲಿಸುತ್ತಿದ್ದಾರೆ.
ನೂತನ ಯತಿಗಳು
ಕಾಷಾಯ ವಸ್ತ್ರ ಧರಿಸಿದ ನೂತನ ಯತಿಗಳು, ಪದಗ್ರಹಣ ಸಮಾರಂಭ ನೆರವೇರಿತು. ನದಿಯ ಸಂಧ್ಯಾವಂದನೆ ಮಂಟಪದ ಬಳಿ ಪುರುಷ ಸೂಕ್ತ ಹಾಗೂ ವಿರಜಾ ಹೋಮಗಳು ನೆರವೇರಿದವು. ನಂತರ, ವೆಂಕಟೇಶ ಶರ್ಮರು "ಸನಾತನ ಧರ್ಮದ ಉನ್ನತಿಗಾಗಿ ತಮ್ಮ ಸನ್ಯಾಸ ಧರ್ಮದ ಪರಿಪಾಲನೆಯ ಕೈಂಕರ್ಯಕ್ಕೆ ಬಂಧು ಬಾಂಧವರಿಂದ ಅಡೆತಡೆಯಾಗಬಾರದು' ಎಂದು ವಿನಂತಿಸಿದರು. ಜನಿವಾರ, ಉಡುದಾರ, ತಲೆ ಕೂದಲು ಹಾಗೂ ವಸ್ತ್ರಗಳನ್ನು ತ್ಯಜಿಸಿದರು. ಬಳಿಕ, 'ಭಾರತಿ ತೀರ್ಥರು' ಕಾಷಾಯ ವಸ್ತ್ರ, ದಂಡ ಕಮಂಡಲಗಳನ್ನು ವೆಂಕಟೇಶ ಶರ್ಮರಿಗೆ ನೀಡುವ ಮೂಲಕ ಸನ್ಯಾಸ ದೀಕ್ಷೆ ದಯಪಾಲಿಸಿದರು. ಬಳಿಕ, ಶ್ರೀಗಳು ನರಸಿಂಹವನದಲ್ಲಿರುವ ಹಿಂದಿನ ಜಗದ್ಗುರುಗಳಾದ 'ಅಭಿನವ ವಿದ್ಯಾ ತೀರ್ಥರು', 'ಚಂದ್ರಶೇಖರ ಭಾರತಿ ತೀರ್ಥರು' ಮತ್ತು 'ನರಸಿಂಹ ಭಾರತಿ ಸ್ವಾಮೀಜಿಗಳ ಸಮಾಧಿ' ಸ್ಥಳಕ್ಕೆ ತೆರಳಿದರು.
ಪ್ರಣವೋಪದೇಶ
ನಂತರ, 'ಅಧಿಷ್ಠಾನ ಮಂದಿರ'ದಲ್ಲಿ 'ಭಾರತಿ ತೀರ್ಥ'ರು ತಮ್ಮ ಶಿಷ್ಯನಿಗೆ 'ಪ್ರಣವೋಪದೇಶ', 'ಮಹಾ ವಾಕೋಪದೇಶ' ಅನುಗ್ರಹಿಸಿದರು. "ಅಹಂಬ್ರಹ್ಮಾಸಿ'ಎಂಬ ಪೀಠದ ಆಧ್ಯಾತ್ಮಿಕ ವಾಕ್ಯವನ್ನು ಉಪದೇಶಿಸಿದರು. "ಶ್ರೀ ಅಭಿನವ ವಿದ್ಯಾತೀರ್ಥರಿಂದ ಸನ್ಯಾಸತ್ವ ಪಡೆದು ಅವರು ತಮಗೆ ನೀಡಿದ ಜವಾಬ್ದಾರಿಯನ್ನು ಯಶಸ್ವಿಯಾಗಿ ನಿರ್ವಹಿಸಿದ್ದೇನೆ. ಇಂದು ಇದೇ ಗುರುತರ ಜವಾಬ್ದಾರಿಯನ್ನು ನನ್ನ ನೆಚ್ಚಿನ ಶಿಷ್ಯ ಶರ್ಮರಿಗೆ ನೀಡುತ್ತಿದ್ದೇನೆ. ತಮ್ಮ ಅನುಜ್ಞೆಯೊಂದಿಗೆ ಆಶೀರ್ವಾದವನ್ನು ಬೇಡುತ್ತಿದ್ದೇನೆ'' ಎಂದು ಪ್ರಾರ್ಥಿಸಿಕೊಂಡರು. ಬಳಿಕ, 'ಅಭಿನವ ವಿದ್ಯಾತೀರ್ಥ ಅಧಿಷ್ಠಾನ ಮಂದಿರ'ದಲ್ಲಿ ವಿಶೇಷ ಪೂಜೆ ಸಲ್ಲಿಸಲಾಯಿತು.
ನರಸಿಂಹವನದಿಂದ ದೋಣಿಯಲ್ಲಿ ಆಗಮನ
ವಿಧುಶೇಖರ ಭಾರತಿಯವರು ನರಸಿಂಹವನದಿಂದ ಅಲಂಕೃತವಾದ ದೋಣಿಯಲ್ಲಿ ತುಂಗಾ ನದಿಯ ಆಚೆ ದಡಕ್ಕೆ ತೆರಳಿ 'ಪರ್ಯಂಕ ಶೌಚದ ವಿಧಿ' ಮುಗಿಸಿ, ಮಠದ ಆವರಣಕ್ಕೆ ಬಂದರು. ನಂತರ ಉಭಯ ಯತಿಗಳು ಶಾರದಾಂಬೆಯ ಗರ್ಭಗುಡಿಗೆ ಆಗಮಿಸಿದರು. ಅಲ್ಲಿ ಕಿರಿಯ ಯತಿಗಳನ್ನು 'ವ್ಯಾಖ್ಯಾನ ಸಿಂಹಾಸನ'ದ ಮೇಲೆ ಕುಳ್ಳಿರಿಸಿ ಅವರ ತಲೆಯ ಮೇಲೆ ಸಾಲಿಗ್ರಾಮವನ್ನಿಟ್ಟು ಹಿರಿಯ ಶ್ರೀಗಳು ಪೂಜೆ ನೆರವೇರಿಸಿದರು. ಅವರನ್ನು 'ನಾರಾಯಣ ಸ್ವರೂಪ'ರೆಂದು ಪೂಜಿಸಿ ಮಹಾಮಂಗಳಾರತಿ ನೆರವೇರಿಸಲಾಯಿತು.
ಶಿಷ್ಯ ಸ್ವೀಕಾರ ಮಹೋತ್ಸವದ ವಿಧಿ ವಿಧಾನಗಳು
ಕಿರಿಯ ಯತಿಗಳು ಪುಷ್ಪ, ಗಂಧ, ಅಕ್ಷತೆ ಹಾಗೂ ಬಂಗಾರದ ನಾಣ್ಯಗಳ ಮೂಲಕ ಹಿರಿಯ ಯತಿಗಳ ಪಾದಪೂಜೆ ನೆರವೇರಿಸಿ ನಮಸ್ಕರಿಸಿದರು. ಇದಾದ ನಂತರ ಹಿರಿಯ ಶ್ರೀಗಳು ಕಿರಿಯ ಶ್ರೀಗಳಿಗೆ ಯೋಗಪಟ್ಟ ಪ್ರದಾನಿಸಿ ವಿಧುಶೇಖರ ಭಾರತಿ ಸ್ವಾಮೀಜಿ ಎಂದು ನಾಮಕರಣ ಮಾಡಿದರು. "ಜಯನಾಮ ಸಂವತ್ಸರದ ಮಾಘ ಶುದ್ಧ ತದಿಗೆ, ಶುಕ್ರವಾರದ ಈ ದಿನ ದಕ್ಷಿಣಾಮ್ನಾಯ ಶಾರದಾ ಪೀಠದ ಉತ್ತರಾಧಿಕಾರಿಯಾಗಿ ಶ್ರೀ ವಿಧುಶೇಖರ ಭಾರತಿ ಅವರು ಪದಗ್ರಹಣ ಮಾಡಿದ್ದಾರೆ' ಎಂದು ಘೋಷಿಸಿದರು. ಶ್ರೀ ವಿಧುಶೇಖರ ಭಾರತಿ ಸ್ವಾಮಿಗಳು ಮುಂಬಯಿನ ಮೈಸೂರ್ ಅಸೋಸಿಯೇಷನ್ ಗೆ ಭೇಟಿ ಇತ್ತು ಶ್ರದ್ಧಾಳುಗಳನ್ನು ಆಶೀರ್ವದಿಸಿದರು.
ಅಡ್ಡಪಲ್ಲಕ್ಕಿ ಉತ್ಸವ
ಉಭಯ ಶ್ರೀಗಳು ಮಠದ ಪ್ರಾಂಗಣದಲ್ಲಿರುವ ಎಲ್ಲಾ ದೇವಾಲಯಗಳಿಗೂ ಭೇಟಿ ನೀಡಿ, ಪೂಜೆ ಸಲ್ಲಿಸಿದರು. ರಾತ್ರಿ ಪಟ್ಟಣದ ರಾಜಮಾರ್ಗದಲ್ಲಿ ಉಭಯ ಶ್ರೀಗಳ ವೈಭವದ ಅಡ್ಡಪಲ್ಲಕ್ಕಿ ಉತ್ಸವ ನೆರವೇರಿತು.
ಶೃಂಗೇರಿ ಪಟ್ಟಣದಲ್ಲಿ ಸಂಭ್ರಮ
ನೂತನ ಸ್ವಾಮೀಜಿಯ ಪೀಠಾರೋಹಣದ ಅಂಗವಾಗಿ ಶೃಂಗೇರಿ ಪಟ್ಟಣದಲ್ಲಿ ಸಂಭ್ರಮದ ವಾತಾವರಣ ನೆಲೆಸಿದೆ. ಮಠದ ಆವರಣ, ಗುರು ನಿವಾಸಕ್ಕೆ ತೆರಳುವ ಮಾರ್ಗ, ಎಲ್ಲಾ ದೇವಾಲಯಗಳನ್ನು ವಿದ್ಯುದ್ದೀಪಗಳಿಂದ ಅಲಂಕರಿಸಲಾಗಿದೆ. ಶಾರದಾಂಬಾ ದೇಗುಲವನ್ನು ರಂಗೋಲಿ, ಪುಷ್ಪ, ತಳಿರು ತೋರಣಗಳಿಂದ ಶೃಂಗರಿಸಲಾಗಿದೆ. ಅಡ್ಡಪಲ್ಲಕ್ಕಿ ಉತ್ಸವ ನಡೆದ ರಸ್ತೆಗಳನ್ನು ಸ್ವತ್ಛಗೊಳಿಸಿ, ಅಲಂಕೃತ ಚಪ್ಪರದಿಂದ ಶೃಂಗರಿಸಲಾಗಿತ್ತು. ಭಕ್ತರಿಗೆಲ್ಲಾ ಉಚಿತ ಭೋಜನ ವ್ಯವಸ್ಥೆ ಮಾಡಲಾಗಿದೆ. ನೂತನ ಪೀಠಾಧಿಪತಿಗಳ ಪೀಠಾರೋಹಣ ಕಾರ್ಯಕ್ರಮದ ಅಂಗವಾಗಿ ಜಗದ್ಗುರುಗಳ ಅನುಗ್ರಹ ಪಡೆಯಲು ವಿವಿಧ ಗಣ್ಯರು ಆಗಮಿಸಿದ್ದರು.
ದಶನಾಮ ಸನ್ಯಾಸ ಪದ್ಧತಿ ಅನುಷ್ಠಾನ
ಶಂಕರಾಚಾರ್ಯರು ಶೃಂಗೇರಿಯಲ್ಲಿ ಸ್ಥಾಪಿಸಿದ 'ದಕ್ಷಿಣಾಮ್ನಾಯ ಪೀಠ'ದಲ್ಲಿ ದಶನಾಮ ಸನ್ಯಾಸ ಪದ್ಧತಿ ಅನುಷ್ಠಾನಗೊಳಿಸಿದ್ದರು. ಈ ಪದ್ಧತಿಯಲ್ಲಿ 'ಭಾರತಿ','ತೀರ್ಥ,'ಅರಣ್ಯ' ಎಂಬವು ಪ್ರಮುಖವಾದವು. ವಿಧುಶೇಖರರಿಗೆ 'ಭಾರತಿ ಅನುಷ್ಠಾನ ಪದ್ಧತಿ' ಪ್ರದಾನಿಸಲಾಗಿದೆ.
ವರ್ಗ: ಶ್ರೀ ಶೃಂಗೇರಿ ಪೀಠದ ಗುರುಪರಂಪರೆ ವರ್ಗ:ಮಠಾಧಿಪತಿಗಳು
ಲಕ್ಕಿ ಮ್ಯಾನ್ (ಚಲನಚಿತ್ರ)
ಲಕ್ಕಿ ಮ್ಯಾನ್ 2022 ರ  ಕನ್ನಡ ಭಾಷೆಯ ರೊಮ್ಯಾಂಟಿಕ್ ಹಾಸ್ಯ ಚಲನಚಿತ್ರವಾಗಿದ್ದು, ಎಸ್ ನಾಗೇಂದ್ರ ಪ್ರಸಾದ್ ಅವರ   ಚೊಚ್ಚಲ ನಿರ್ದೇಶನದ ಚಿತ್ರವಾಗಿದೆ. ಚಿತ್ರದಲ್ಲಿ ಕೃಷ್ಣ, ಸಂಗೀತಾ ಶೃಂಗೇರಿ, ರೋಶನಿ ಪ್ರಕಾಶ್, ಪುನೀತ್ ರಾಜ್ ಕುಮಾರ್, ನಾಗಭೂಷಣ ಎನ್ ಎಸ್ ಮತ್ತು ಪ್ರಭುದೇವ ನಟಿಸಿದ್ದಾರೆ. ಇದು 2020 ರ ತಮಿಳು ಚಿತ್ರ ಓ ಮೈ ಕಡವುಲೆಯ ರಿಮೇಕ್ ಆಗಿದೆ.
ಧ್ವನಿಮುದ್ರಿಕೆ
V2 ವಿಜಯ್ ವಿಕ್ಕಿ ಧ್ವನಿಮುದ್ರಿಕೆಯನ್ನು ಸಂಯೋಜಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೨೨ ಕನ್ನಡಚಿತ್ರಗಳು
ಸಂಕ್ಷಿಪ್ತ ಸಂದೇಶ ಸೇವೆ
thumb|SMS ಸ್ವೀಕರಿಸುತ್ತಿರುವ ಸಂದರ್ಭ 180px|thumb|E.161, ಬಹುತೇಕ ಸಾಮಾನ್ಯವಾದ ಸಂಚಾರಿ ದೂರವಾಣಿ ಕೀಲಿಮಣೆ ಅಕ್ಷರಮಾಲೆ ವಿನ್ಯಾಸ
ಸಂಕ್ಷಿಪ್ತ ಸಂದೇಶ ಸೇವೆ ಅಥವಾ ನಿಶ್ಶಬ್ದ ಸಂದೇಶ ಸೇವೆ ಯು (SMS ), ಸಂಚಾರಿ ದೂರವಾಣಿ ಸಾಧನಗಳ ನಡುವೆ ಪ್ರಮಾಣೀಕರಿಸಿದ ಪ್ರೋಟೋಕಾಲ್‌ಗಳನ್ನು ಬಳಸಿಕೊಳ್ಳುವ GSM ಮೂಲಕ ಕಿರು ಪಠ್ಯ ಸಂದೇಶಗಳ ವಿನಿಮಯವನ್ನು ಸಾಧ್ಯಗೊಳಿಸುವ ದೂರವಾಣಿ ಸಂಪರ್ಕ ವ್ಯವಸ್ಥೆಯ ಪ್ರಮಾಣೀಕರಿಸಿದ ಸಂಪರ್ಕ ಸೇವೆಯಾಗಿದೆ. SMS ಪಠ್ಯ ಸಂದೇಶ ವ್ಯವಸ್ಥೆಯು ಭೂಮಿಯಲ್ಲಿ ವ್ಯಾಪಕ ಬಳಕೆಯಲ್ಲಿರುವ ದತ್ತ ಅನ್ವಯವಾಗಿದ್ದು 2.4 ಶತಕೋಟಿ ಸಕ್ರಿಯ ಬಳಕೆದಾರರು ಇದ್ದಾರೆ, ಅಥವಾ ಎಲ್ಲಾ ಸಂಚಾರಿ ದೂರವಾಣಿ ಗ್ರಾಹಕರಲ್ಲಿ 74% ಮಂದಿಯ ದೂರವಾಣಿ ಸಾಧನಗಳಲ್ಲಿ ಸಂದೇಶಗಳ ಕಳುಹಿಸುವಿಕೆ ಹಾಗೂ ಪಡೆಯುವಿಕೆ ನಡೆಯುತ್ತದೆ.
ಇತಿವೃತ್ತ
SMS ತಂತ್ರಜ್ಞಾನವು ಪಠ್ಯ ಸಂದೇಶ ಸೇವೆಗಳ ವಿಕಾಸಾತ್ಮಕ ಅಭಿವೃದ್ಧಿಗೆ ಕಾರಣವಾಗಿದೆ. ಪಠ್ಯ ಸಂದೇಶ ಮತ್ತು ಅದಕ್ಕೆ ಸಂಬಂಧಪಟ್ಟ ತಂತ್ರಜ್ಞಾನದ ನಡುವಿನ ಸಂಪರ್ಕವು ಎಷ್ಟು ವ್ಯಾಪಕವಾಗಿದೆ ಎಂದರೆ ಪ್ರಪಂಚದ ಹಲವು ಭಾಗಗಳಲ್ಲಿ ಇದನ್ನು ಪಠ್ಯ ಸಂದೇಶ ಅಥವಾ ಪಠ್ಯ ಸಂದೇಶ ಕಳುಹಿಸುವ ಕ್ರಿಯೆಗೆ, ವಿಭಿನ್ನ ಪ್ರೊಟೋಕಾಲ್ ಬಳಕೆಯಲ್ಲಿದ್ದರೂ ಸಹ "SMS" ಎಂಬ ಪದವು ಸಮಾನಾರ್ಥಕ ಪದವಾಗಿ ಬಳಕೆಯಲ್ಲಿದೆ. ಆಧುನಿಕ ಸಂಚಾರಿ ದೂರವಾಣಿ ಸಾಧನಗಳಲ್ಲಿ ಬಳಸಲಾಗುವ SMSಅನ್ನು ಮೂಲತಃ GSM ಮಾನಕಗಳ ಸರಣಿಯ ಭಾಗವಾಗಿ GSM ಸಂಚಾರಿ ದೂರವಾಣಿ ಸಾಧನಗಳಿಂದ ಹಾಗೂ ಅವುಗಳಿಗೆ 160 ಅಕ್ಷರಗಳವರೆಗೆ (ಅಂತರಗಳೂ ಸೇರಿದಂತೆ), ಸಂದೇಶ ಕಳಿಸುವ ನಿಮಿತ್ತಸಾಧನವಾಗಿ 1985 ರಲ್ಲಿ ರೂಪಿಸಲಾಗಿತ್ತು. ಆಗಿನಿಂದ, ಈ ಸೇವೆಯ ಬೆಂಬಲವನ್ನು ANSI CDMA ಜಾಲಗಳು ಮತ್ತು ಸಾಂಖ್ಯಿಕ AMPS, ಅಲ್ಲದೆ ಉಪಗ್ರಹ ಮತ್ತು ಸ್ಥಿರದೂರವಾಣಿ ಜಾಲಗಳೂ ಸೇರಿದಂತೆ ಇತರ ಮೊಬೈಲ್ ತಂತ್ರಜ್ಞಾನಗಳಲ್ಲಿಯೂ ಅಳವಡಿಸುವಂತೆ ವಿಸ್ತರಿಸಲಾಯಿತು.ಬಹುತೇಕ SMS ಸಂದೇಶಗಳು ಸಂಚಾರಿ ದೂರವಾಣಿಯಿಂದ-ಸಂಚಾರಿ ದೂರವಾಣಿಗೆ ಕಳಿಸುವ ಪಠ್ಯ ಸಂದೇಶಗಳಾಗಿದ್ದರೂ, ತತ್ಸಂಬಂಧಿ ಮಾನಕವು ಇತರೆ ಪ್ರಸಾರ ಸಂದೇಶವ್ಯವಸ್ಥೆಯನ್ನೂ ಸಹಾ ಬೆಂಬಲಿಸುತ್ತದೆ.
ಪ್ರಾರಂಭಿಕ ಪರಿಕಲ್ಪನೆ
thumb|300px|USAನಲ್ಲಿ ಕಳಿಸುವ ಮಾಸಿಕ SMS ಸಂದೇಶಗಳ ಸಂಖ್ಯೆ (ಶತಕೋಟಿಗಳಲ್ಲಿ) 1980ರ ಪ್ರಾರಂಭದಲ್ಲಿ ಸಂಚಾರಿ ದೂರವಾಣಿ ಸಂಪರ್ಕ ಸೇವೆಗಳ ಹಲವಾರು ಸಮುದಾಯಗಳಲ್ಲಿ ಸಂಚಾರಿ ದೂರವಾಣಿ ಬಳಕೆದಾರರ ಸೇವೆಗಳಿಗೆ ಪಠ್ಯ ಸಂದೇಶವನ್ನು ಸೇರಿಸುವ ಆಲೋಚನೆಯನ್ನು ಗುಪ್ತವಾಗಿರಿಸಲಾಗಿತ್ತು. ಡಿಸೆಂಬರ್ 1982ರಲ್ಲಿ ಅಂಗೀಕಾರವಾದ GSM CEPT ಗುಂಪಿನ ಮೊದಲ ಕಾರ್ಯ ಯೋಜನೆಯು "ಸಾರ್ವಜನಿಕ ಸಂಜ್ಞಾವ್ಯವಸ್ಥಿತ ದೂರವಾಣಿ ಜಾಲಗಳಲ್ಲಿ ಮತ್ತು ಸಾರ್ವಜನಿಕ ದತ್ತ ಜಾಲ‌ಗಳಲ್ಲಿ ಒದಗಿಸಲಾಗುವ ಸೇವೆಗಳು ಮತ್ತು ಸೌಲಭ್ಯಗಳು... ಸಂಚಾರಿ ದೂರವಾಣಿ ವ್ಯವಸ್ಥೆಯಲ್ಲಿ ಲಭ್ಯವಾಗಬೇಕು" ಎಂಬ ವಿನಂತಿಯನ್ನು ಹೊಂದಿತ್ತು. 1980ರ ಪ್ರಾರಂಭದಲ್ಲಿ ವ್ಯಾಪಕವಾಗಿ ಬಳಕೆಯಲ್ಲಿದ್ದ ಸಂದೇಶ ನಿರ್ವಹಣೆ ವ್ಯವಸ್ಥೆಗಳ ಮೂಲಕ ಅಥವಾ ಸಂಚಾರಿ ದೂರವಾಣಿ ಕೇಂದ್ರಗಳ ನಡುವೆ ನೇರ ಪಠ್ಯ ಸಂದೇಶಗಳ ವಿನಿಮಯವನ್ನು ಇದರ ಗುರಿಯಾಗಿಸಲಾಗಿತ್ತು. SMSನಲ್ಲಿಯ ನಾವೀನ್ಯತೆ ಸಂಕ್ಷಿಪ್ತ ಸಂದೇಶ ಸೇವೆಯಲ್ಲಿನ ಸಂಕ್ಷಿಪ್ತ ಎಂಬ ಪದದಲ್ಲಿ ಇದೆ. GSM ವ್ಯವಸ್ಥೆಯನ್ನು ದೂರವಾಣಿ ವ್ಯವಸ್ಥೆಯ ಪ್ರಮುಖ ಅನ್ವಯವಾಗಿ ಗುರುತಿಸಿದ್ದುದರಿಂದ ಅದನ್ನು ದೂರವಾಣಿ ವ್ಯವಸ್ಥೆಗೆ ಉತ್ತಮ ಸಮನ್ವಯತೆ ಹೊಂದುವಂತೆ ರೂಪಿಸಲಾಗಿದೆ. SMSನ ಪ್ರಮುಖ ಗುರಿಯು ದೂರವಾಣಿ-ಸಮನ್ವಯಿಕ ವ್ಯವಸ್ಥೆಯನ್ನು ಬಳಸಿಕೊಂಡು ದೂರವಾಣಿ ಕರೆದಟ್ಟಣೆಯನ್ನು ನಿಯಂತ್ರಿಸಲೆಂದಿರುವ ಸಂಜ್ಞಾಪಥಗಳಲ್ಲಿ ಸಂಜ್ಞಾದಟ್ಟಣೆಯಿಲ್ಲದ ಸಮಯದಲ್ಲಿ ಸಂದೇಶಗಳ ರವಾನೆಮಾಡುವುದಾಗಿತ್ತು. ಹೀಗೆ ಮಾಡುವುದರಿಂದ ಯಾವುದೇ ಹೆಚ್ಚಿನ ವೆಚ್ಚವಿಲ್ಲದೆ ಸಂದೇಶ ರವಾನೆ ಮಾಡಲು ಬಳಕೆಯಲ್ಲಿಲ್ಲದ ಸಂಪನ್ಮೂಲಗಳನ್ನು ಉಪಯೋಗಿಸಬಹುದಾಗಿತ್ತು. ಆದಾಗ್ಯೂ, ಪ್ರಸ್ತುತ ಸಂಜ್ಞಾ ಶೈಲಿಗಳೊಂದಿಗೆ ಹೊಂದಿಕೊಳ್ಳಲು ಸೂಕ್ತವಾಗುವಂತೆ, ಸಂದೇಶಗಳ ಗಾತ್ರವನ್ನು 128 ಬೈಟ್‌ಗಳಿಗೆ ನಿಯಂತ್ರಿಸುವುದು ಅಗತ್ಯವಾಗಿತ್ತು (ನಂತರ 140 ಬೈಟ್‌ಗಳ ಅಥವಾ 160 7-ಬಿಟ್‌ ಅಕ್ಷರಗಳ ಸಾಮರ್ಥ್ಯಕ್ಕೆ ಸುಧಾರಿಸಲಾಯಿತು). ಆದ್ದರಿಂದ ಈ ಸೇವೆಯನ್ನು “ಸಂಕ್ಷಿಪ್ತ ಸಂದೇಶ ಸೇವೆ” ಎಂದು ಹೆಸರಿಸಲಾಯಿತು. ಈ ಕಲ್ಪನೆಯಿಂದಾಗಿ ಪ್ರತಿ ಸಂಚಾರಿ ದೂರವಾಣಿ ಕೇಂದ್ರದಲ್ಲಿ ಹೆಚ್ಚುವರಿ ತಂತ್ರಾಂಶ ಕ್ರಮವಿಧಿಯ ಮೂಲಕ SMSಅನ್ನು ಅಳವಡಿಸಲು ಸಾಧ್ಯವಾಯಿತು. ಇದಕ್ಕೆ ಅಗತ್ಯವಾಗಿದ್ದ ಹೊಸ ಜಾಲ ಘಟಕವೆಂದರೆ ವಿಶೇಷ ಸಂಕ್ಷಿಪ್ತ ಸಂದೇಶ ಸೇವಾ ಕೇಂದ್ರ ಮತ್ತು ಹೆಚ್ಚುವರಿ ಪ್ರಸರಣ ಸಾಮರ್ಥ್ಯ ಹಾಗೂ ರವಾನೆ ಜಾಲ ವ್ಯವಸ್ಥೆ. ಹೆಚ್ಚುವ SMS ದಟ್ಟಣೆಯೊಂದಿಗೆ ಸಾಮರ್ಥ್ಯ ವೃದ್ಧಿಯಾಗಬೇಕಾದಂತಹಾ ಅಗತ್ಯ ಇದ್ದೇ ಇತ್ತು. ಸ್ಥಾಪನೆಯಾದ ಪ್ರತಿ ಸಂಚಾರಿ ದೂರವಾಣಿ ಕೇಂದ್ರದಲ್ಲಿ ಮತ್ತು ಪ್ರತಿ ದೂರವಾಣಿ ಜಾಲಗಳಲ್ಲಿ SMSನ ಅಳವಡಿಕೆಯ ಈ ಕಲ್ಪನೆಯು ಮುಂಚಿನಿಂದಲೇ ಕಾರ್ಯಸಾಧುವಾಗಿತ್ತು. ಆದ್ದರಿಂದಲೇ ಬಳಕೆದಾರರು SMSನ ಪ್ರಯೋಜನ ಪಡೆದುಕೊಳ್ಳಲು ಆರಂಭಿಸುವ ಹೊತ್ತಿಗೆ ಸಾಕಷ್ಟು ದೊಡ್ಡ SMS ಸಮರ್ಥ ಕೇಂದ್ರಗಳು ಮತ್ತು ಜಾಲಗಳ ಅಡಿಪಾಯ ಸಿದ್ಧವಾಗಿತ್ತು.
ಮುಂಚಿನ ಬೆಳವಣಿಗೆ
ಯಾವುದೇ ವ್ಯಕ್ತಿ ಅಥವಾ ಕಂಪೆನಿಯು SMSನ ‘ಪಿತಾಮಹ’ ಅಥವಾ ‘ನಿರ್ಮಾಪಕ/ರಚನಾಕಾರ’ ಎಂದು ಹೇಳಿಕೊಳ್ಳಲು ಸಾಧ್ಯವಿಲ್ಲ. ಒಟ್ಟಾರೆಯಾಗಿ GSM ಯೋಜನೆಯು ಅಂತರರಾಷ್ಟ್ರೀಯ ಸಹಭಾಗಿತ್ವದ್ದಾಗಿತ್ತು. ಹಾಗಾಗಿ SMS ರೂಪಿಸುವಿಕೆಯ ಗೌರವವು/ಜವಾಬ್ದಾರಿಯು ಯಾವುದೇ ಏಕೈಕ ವ್ಯಕ್ತಿಗೆ ಸಲ್ಲದೇ, ಈ ವ್ಯವಸ್ಥೆಯನ್ನು ರೂಪಿಸಿದ ಉತ್ತಮವಾಗಿ ಸಂಘಟಿತರಾಗಿದ್ದ ವ್ಯಕ್ತಿಗಳ ಜಾಲಕ್ಕೆ ಸಲ್ಲುತ್ತದೆ. ಅವರು ಇದನ್ನು ಮಾನಕ ವ್ಯವಸ್ಥೆಗಳ ಚೌಕಟ್ಟಿನ ಬೆಂಬಲದೊಂದಿಗೆ ರೂಪಿಸಿ, ಇದೇ ಸಂಸ್ಥೆಗಳ ಮೂಲಕ ಈ ತಂತ್ರಜ್ಞಾನವನ್ನು ಉಚಿತವಾಗಿ ಇಡೀ ವಿಶ್ವಕ್ಕೆ ಲಭ್ಯವಾಗುವಂತೆ ಮಾಡಿದರು. ಇದನ್ನು ಮುಂದಿನ ವಿಭಾಗಗಳಲ್ಲಿ ಸಾಕ್ಷಾಧಾರಸಮೇತವಾಗಿ ವಿವರಿಸಲಾಗಿದೆ. GSM ತಂಡದಲ್ಲಿ SMSನ ವಿಕಾಸಕ್ಕೆ ಕಾರಣವಾದ SMS ಪ್ರಸ್ತಾಪವು ಫೆಬ್ರವರಿ 1985ರಲ್ಲಿ ಓಸ್ಲೋ ದಲ್ಲಿ ನಡೆದ GSM ಸಭೆಯಲ್ಲಿ ಜರ್ಮನಿ ಮತ್ತು ಫ್ರಾನ್ಸ್‌ಗಳ ಕೊಡುಗೆಯಿಂದಾಗಿ ಸಾಧ್ಯವಾಯಿತು. GSM ಉಪತಂಡ WP1 ಸೇವೆಗಳಲ್ಲಿ (ಫ್ರಾನ್ಸ್‌ ಟೆಲಿಕಾಂನ ಅಧ್ಯಕ್ಷ ಮಾರ್ಟಿನ್‌ ಅಲ್ವರ್ನೆ) ಜರ್ಮನಿಯ ಸಹಕಾರದ ಮೇಲೆ ಆಧಾರಿತವಾಗಿ ಈ ಪ್ರಸ್ತಾಪವನ್ನು ಮತ್ತಷ್ಟು ವಿಷದೀಕರಿಸಲಾಗಿದೆ. ಜ್ಯಾನ್‌ ಆಡೆಸ್ಟಡ್‌ (ಟೆಲಿನಾರ್‌/ಟೆಲಿನರ್‌)ನವರ ಅಧ್ಯಕ್ಷತೆಯ WP3 ಜಾಲ ದೃಷ್ಟಿಕೋನಗಳು ಎಂಬ ಉಪತಂಡದಲ್ಲಿ ಪ್ರಾರಂಭಿಕ ಚರ್ಚೆಗಳು ಸಹಾ ನಡೆದವು. ಪ್ರಧಾನ GSM ತಂಡವು ಜೂನ್‌ 85ರಲ್ಲಿ ಉದ್ಯಮಕ್ಕೆ ವಿತರಿಸಿದ ದಾಖಲೆಯಲ್ಲಿ ಇದರ ಫಲಿತಾಂಶವನ್ನು ಅನುಮೋದಿಸಿತ್ತು. SMSಗೆ ಸಂಬಂಧಿಸಿದ ಆದಾನ ದಾಖಲೆಗಳನ್ನು ಫ್ರೀಡ್‌ಹೆಲ್ಮ್‌ ಹಿಲ್ಲೆಬ್ರಾಂಡ್‌ರವರು (ಡಚ್‌/ ಡ್ಯೂಟ್ಸಚೆ ಟೆಲಿಕಾಂ) ಬರ್ನಾರ್ಡ್‌ ಘಿಲ್ಲೆಬರ್ಟ್‌ರ‌(ಫ್ರಾನ್ಸ್‌ ಟೆಲಿಕಾಂ) ಸಹಯೋಗದೊಂದಿಗೆ ರಚಿಸಿದರು. ಪ್ರಧಾನ GSM ತಂಡವು SMSಅನ್ನು ನವೀನ ಸಾಂಖ್ಯಿಕ ಸಂಚಾರಿ ದೂರವಾಣಿ ವ್ಯವಸ್ಥೆಯ ಸಂಭಾವ್ಯ ಸೇವೆಯನ್ನಾಗಿ ಪರಿಗಣಿಸಿತ್ತು. "GSM ವ್ಯವಸ್ಥೆಯಲ್ಲಿ ನೀಡಬೇಕಾದ ಸೇವೆಗಳು ಮತ್ತು ಸೌಲಭ್ಯಗಳು ", ಎಂಬ GSM ದಾಖಲೆಯಲ್ಲಿ ಸಂಚಾರಿ ದೂರವಾಣಿಯಿಂದ ಕಳಿಸಿದ ಹಾಗೂ ಅದರಿಂದಲೇ ಪಡೆದ ಸಂಕ್ಷಿಪ್ತ ಸಂದೇಶಗಳೆರಡೂ GSM ದೂರವಾಣಿಸೇವೆಗಳ ಪಟ್ಟಿಯಲ್ಲಿವೆ. GSM ಸೇವೆಗಳ ಬಗೆಗಿನ ಚರ್ಚೆಯನ್ನು GSM 02.03 "GSM PLMNನಿಂದ ಬೆಂಬಲಿತ ದೂರವಾಣಿ ಸೇವೆಗಳು " ಎಂಬ ಶಿಫಾರಸು ದಾಖಲೆಯಲ್ಲಿ ಅಂತಿಮಗೊಳಿಸಲಾಯಿತು. ಮೂರೂ ಸೇವೆಗಳ ಮೂಲ ವಿವರಣೆಯನ್ನು ಇಲ್ಲಿ ನೀಡಲಾಗಿದೆ:
GSM ಮತ್ತು ಅದರ ಉಪತಂಡ WP1ಗಳಲ್ಲಿ ವಿವರಿಸಲಾಗಿದ್ದ ಮಾಹಿತಿಗಳನ್ನು 1987ರ ವಸಂತಕಾಲದ ಮೇ 1987ರಲ್ಲಿ ಪ್ರಾರಂಭವಾದ ಫ್ರೀಡ್‌ಹೆಲ್ಮ್‌ ಹಿಲ್ಲೆಬ್ರಾಂಡ್‌ರ (ಜರ್ಮನ್‌ ಟೆಲಿಕಾಂ) ಅಧ್ಯಕ್ಷತೆಯ IDEG (ಇಂಪ್ಲಿಮೆಂಟೇಷನ್‌ ಆಫ್‌ ಡಾಟಾ ಅಂಡ್‌ ಟೆಲಿಮ್ಯಾಟಿಕ್‌ ಸರ್ವಿಸಸ್‌ ಎಕ್ಸ್‌ಪರ್ಟ್ಸ್‌ ಗ್ರೂಪ್‌) ಎಂಬ ಹೊಸ GSM ಮಂಡಳಿಗೆ ಹಸ್ತಾಂತರಿಸಲಾಯಿತು. ಇಂದಿನ ತಾಂತ್ರಿಕ ಮಾನಕಗಳು ಬಹಳಷ್ಟು ಮಟ್ಟಿಗೆ GSM 03.40 (ಮೂಲದಿಂದ ಅಂತ್ಯದವರೆಗಿನ ಎರಡೂ ಸೇವೆಗಳನ್ನು ಒಗ್ಗೂಡಿಸಿ ರಚಿಸಿದ) ಮತ್ತು GSM 03.41 (ಸಂಚಾರಿ ದೂರವಾಣಿ ಪ್ರಸರಣ) ಎಂಬ ಎರಡು ಶಿಫಾರಸುಗಳಾಗಿ IDEGಯಿಂದ (ನಂತರದ WP4) ಪ್ರಸ್ತಾಪವಾಗಿದ್ದವು. SMSನ ಶಿಷ್ಟತೆಗಳ ಜವಾಬ್ದಾರಿಯನ್ನು ಹೊತ್ತ ಡ್ರಾಫ್ಟಿಂಗ್‌ ಗ್ರೂಪ್‌ ಮೆಸೇಜ್‌ ಹ್ಯಾಂಡಲಿಂಗ್‌(DGMH) ಎಂಬ ಸಂಸ್ಥೆಯನ್ನು WP4 ರಚಿಸಿತು. ಫಿನ್‌ ಟ್ರಾಸ್ಬಿ (ಟೆಲಿನಾರ್‌/ಟೆಲಿನರ್‌) ಅದರ ಅಧ್ಯಕ್ಷರಾಗಿದ್ದರು. DGMH 5ರಿಂದ 8 ಮಂದಿ ಸಹಯೋಗಿಗಳನ್ನು ಹೊಂದಿತ್ತು (Vodafoneನ ಅಲನ್‌ ಕಾಕ್ಸ್‌‌ರನ್ನು ಕೊಡುಗೆದಾರರೆಂದು ಫಿನ್‌ ಟ್ರಾಸ್ಬಿ ತಿಳಿಸಿರುತ್ತಾರೆ). ಮೊದಲ ಕ್ರಿಯಾ ಯೋಜನೆ ಯಲ್ಲಿ ಪ್ರಥಮ ಬಾರಿಗೆ ತಾಂತ್ರಿಕ ಶಿಷ್ಟತೆ 03.40 “ಸಂಕ್ಷಿಪ್ತ ಸಂದೇಶ ಸೇವೆಗಳ ತಾಂತ್ರಿಕ ಸಫಲತೆ”ಯನ್ನು ಪ್ರಸ್ತಾಪಿಸಲಾಯಿತು. ಫಿನ್‌ ಟ್ರಾಸ್ಬಿ ಇದರ ಸಂಪಾದನೆಯ ಹೊಣೆ ಹೊತ್ತಿದ್ದರು. 1987ರ ನವೆಂಬರ್‌ನಲ್ಲಿ ತಾಂತ್ರಿಕ ಶಿಷ್ಟತೆಗಳ ಪ್ರಥಮ ಕರಡು ತಯಾರಾಯಿತು. ಇದರ ಬಗೆಗಿನ ವ್ಯಾಪಕ ವಿವರಣೆ ಇಲ್ಲಿದೆ. ಸೆಲ್‌ನೆಟ್‌ನ(ಈಗಿನ O2) ಕೆವಿನ್‌ ಹೊಲ್ಲೆಯವರ ನೇತೃತ್ವದಲ್ಲಿ ಮುಂದಿನ ಕೆಲ ವರ್ಷಗಳಲ್ಲೂ ಕರಡು ಶಿಷ್ಟತೆಗಳ ಮೇಲಿನ ಚಟುವಟಿಕೆ ಮುಂದುವರೆಯಿತು. GSM 03.40 ಪ್ರಧಾನ ಶಿಷ್ಟತೆಯ ಪೂರೈಸುವಿಕೆಯೊಂದಿಗೆ ವ್ಯವಸ್ಥಾ ಅಂತರ್ವರ್ತನಗಳ ಬಗೆಗಿನ ವಿವರಣಾತ್ಮಕ ಪ್ರೋಟೋಕಾಲ್‌ ಶಿಷ್ಟತೆಗಳ ರಚನೆಯೂ ಸಹಾ ಸಂಪನ್ನಗೊಳಿಸಬೇಕಾಗಿತ್ತು.
ಇತರೆ ವಾಸ್ತುಶೈಲಿಗಳಲ್ಲಿನ ಬೆಂಬಲ
SS7 ಪ್ರೋಟೋಕಾಲ್‌ನ ಮೊಬೈಲ್‌ ಅಪ್ಲಿಕೇಷನ್‌ ಪಾರ್ಟ್‌ (MAP) ತನ್ನ ಉಪಕ್ರಮದಿಂದಲೂ ಸಹಾ ಸಂಪೂರ್ಣ ಜಾಲಗಳ ಮೂಲಕ ಸಂಕ್ಷಿಪ್ತ ಸಂದೇಶಗಳ ರವಾನೆಯ ಸಾಮರ್ಥ್ಯವನ್ನು ಹೊಂದಿತ್ತು. ಸಂಚಾರಿ ದೂರವಾಣಿಯಲ್ಲಿ ಅಂತ್ಯಗೊಳ್ಳುವ ಸಂಕ್ಷಿಪ್ತ ಸಂದೇಶ ರವಾನೆಗೆ ಪ್ರತ್ಯೇಕ ಕ್ರಿಯಾ ಸಂಕೇತವನ್ನು ಪರಿಚಯಿಸುವ ಮೂಲಕ MAPನ 2ನೇ ಹಂತವು SMSಗೆ ವಿಸ್ತರಿತ ಬೆಂಬಲವನ್ನು ನೀಡಿತು. MAP 2ನೇ ಹಂತದ ನಂತರ, ಸಂಕ್ಷಿಪ್ತ ಸಂದೇಶ ಕ್ರಿಯಾ ಪ್ಯಾಕೇಜ್‌ಗಳಲ್ಲಿ ಯಾವುದೇ ಬದಲಾವಣೆ ಇಲ್ಲದೇ ಹೋದರೂ, CAMEL SMS ನಿಯಂತ್ರಣವನ್ನು ಬೆಂಬಲಿಸುವ ಮಟ್ಟಿಗೆ ಇತರೆ ಕ್ರಿಯಾ ಪ್ಯಾಕೇಜ್‌ಗಳನ್ನು ಉನ್ನತೀಕರಿಸಲಾಗಿದೆ. 3GPPಯ 99 ಮತ್ತು 4 ನಂತರದ ಆವೃತ್ತಿಗಳಲ್ಲಿ, CAMEL 3ನೇ ಹಂತವು ಇಂಟೆಲಿಜೆಂಟ್‌ ನೆಟ್‌‌ವರ್ಕ್‌ಗೆ‌ (IN) ಸಂಚಾರಿ ದೂರವಾಣಿ ಉಪಕ್ರಮಿತ ಸಂಕ್ಷಿಪ್ತ ಸಂದೇಶ ಸೇವೆಗಳ ಸ್ಥಿತಿಯನ್ನು ನಿಯಂತ್ರಿಸಬಲ್ಲ ಸಾಮರ್ಥ್ಯವನ್ನು ನೀಡಿದರೆ, CAMEL 4ನೇ ಹಂತವು, 3GPPಯ 5 ಮತ್ತು ನಂತರದ ಆವೃತ್ತಿಗಳ ಭಾಗವಾಗಿ ಸಂಚಾರಿ ದೂರವಾಣಿಯಲ್ಲಿ ಅಂತ್ಯಗೊಳ್ಳುವ ಸೇವೆಗಳನ್ನು ನಿಯಂತ್ರಿಸುವ ಸಾಮರ್ಥ್ಯವನ್ನು INಗೆ ನೀಡಿತು. CAMEL ಸಂಕ್ಷಿಪ್ತ ಸಂದೇಶಗಳ ಸಲ್ಲಿಕೆ (MO) ಅಥವಾ ಬಟವಾಡೆ (MT)ಗಳನ್ನು ತಡೆಹಿಡಿಯುವಿಕೆ, ಬಳಕೆದಾರರಿಂದ ಸೂಚಿತವಲ್ಲದ ಬೇರೆ ಗಮ್ಯಗಳಿಗೆ ಸಾಗಿಸುವಿಕೆ ಮತ್ತು ಸೇವೆಯ ಬಳಕೆಗೆ ರಿಯಲ್‌ ಟೈಂ ದರವಿಧಿಸುವಿಕೆ ಮುಂತಾದ ಕಾರ್ಯಗಳನ್ನು ಮಾಡಲು gsmSCPಗೆ ಸಾಧ್ಯವಾಗಿಸುತ್ತದೆ. ಸಂಕ್ಷಿಪ್ತ ಸಂದೇಶ ಸೇವೆಗಳ ಮಾನಕೀಕೃತ CAMEL ನಿಯಂತ್ರಣಕ್ಕೆ ಮುನ್ನಾ, IN ನಿಯಂತ್ರಣವು SS7ನ ಇಂಟೆಲಿಜೆಂಟ್‌ ನೆಟ್‌ವರ್ಕ್‌ ಅಪ್ಲಿಕೇಷನ್‌ ಪಾರ್ಟ್‌ (INAP)ಗಳಿಗೆ ನೀಡಲಾಗುವ ಸ್ವಿಚ್‌ ಮಾರಾಟಗಾರ ಸೂಚಿತ ವಿಸ್ತರಣಗಳ ಮೇಲೆ ಆಧಾರಿತವಾಗಿತ್ತು.
ಮುಂಚಿನ ಅಳವಡಿಕೆಗಳು
ಯುನೈಟೆಡ್‌ ಕಿಂಗ್‌ಡಂನಲ್ಲಿ 3 ಡಿಸೆಂಬರ್ Vodafone1992ಸೆಮಾ ಗ್ರೂಪ್‌ಏರ್‌ವೈಡ್‌ ಸೊಲ್ಯೂಷನ್ಸ್‌Vodafoneನ ರಿಚರ್ಡ್‌ ಜಾರ್ವಿಸ್‌ರ ಆರ್ಬಿಟೆಲ್‌ 901 ಸಂಚಾರಿ ದೂರವಾಣಿಗೆ Vodafone GSM ಜಾಲದ ಮೂಲಕ ಪ್ರಥಮ SMS ಸಂದೇಶವನ್ನು ಕಳುಹಿಸಿದರು. ಸಂದೇಶದ ಪಠ್ಯವು "ಮೆರ್ರಿ ಕ್ರಿಸ್‌ಮಸ್‌/ಕ್ರಿಸ್‌ಮಸ್‌ ಶುಭಾಶಯಗಳು" ಎಂದಿತ್ತು. 1993ರಲ್ಲಿ Nokia ಸಂಸ್ಥೆಯಲ್ಲಿ ಅಭಿಯಂತರ ವಿದ್ಯಾರ್ಥಿಯಾಗಿದ್ದ ರಿಕು ಪಿಹ್ಕೋನೆನ್‌ ಎಂಬಾತ ಮೊತ್ತ ಮೊದಲಿಗೆ GSM ದೂರವಾಣಿಯಲ್ಲಿ ಬೆರಳಚ್ಛಿಸಿದ ಪ್ರಥಮ ಸಂದೇಶವನ್ನು ಕಳುಹಿಸಿದ್ದರು ಎನ್ನಲಾಗಿದೆ. ಸಂಕ್ಷಿಪ್ತ ಸಂದೇಶ ಸೇವಾಕೇಂದ್ರದ (SMSC) ಪ್ರಥಮ ವಾಣಿಜ್ಯ ಕಾರ್ಯಾಚರಣೆಯನ್ನು ಸ್ವೀಡನ್‌ನ TeliaSoneraನೊಂದಿಗೆ ಆಲ್‌ಡಿಸ್ಕನ್‌ (ಈಗಿನ ಅಸಿಷನ್‌) 1993ರಲ್ಲಿ ಆರಂಭಿಸಿತು. ನಂತರ USನಲ್ಲಿ ಫ್ಲೀಟ್‌ ಕಾಲ್‌ (ಈಗಿನ ನೆಕ್ಸ್‌‌ಟೆಲ್‌), ನಾರ್ವೆಯಲ್ಲಿ ಟೆಲಿನಾರ್‌/ಟೆಲಿನರ್‌ ಮತ್ತು BT ಸೆಲ್‌ನೆಟ್‌ಗಳು (ಈಗಿನ O2 UK) 1993ರ ನಂತರದ ಕಾಲಭಾಗದಲ್ಲಿ ಆರಂಭಿಸಿದವು. 1995ರಲ್ಲಿ ಪ್ರತಿ GSM ಗ್ರಾಹಕನಿಗೆ ಪ್ರತಿ ತಿಂಗಳಿಗೆ ಕೇವಲ 0.4 ಸಂದೇಶಗಳ ಸರಾಸರಿಯಲ್ಲಿ ವ್ಯವಹಾರದ ಪ್ರಾಥಮಿಕ ಬೆಳವಣಿಗೆಯು ನಿಧಾನವಾಗಿತ್ತು. SMSನ ನಿಧಾನ ಬಳಕೆಗೆ ಸೇವಾಕರ್ತೃಗಳು ದರವಿಧಿಸುವಿಕೆಯ ವ್ಯವಸ್ಥೆಯನ್ನು ಅಳವಡಿಸುವುದರಲ್ಲಿ ತೋರಿದ ನಿಧಾನಗತಿ, ಅದರಲ್ಲೂ ಪೂರ್ವಪಾವತಿ ಗ್ರಾಹಕರಿಗೆ ಅಳವಡಿಸುವುದರಲ್ಲಿ ತೋರಿದ ನಿಧಾನಗತಿ ಹಾಗೂ ಹ್ಯಾಂಡ್‌ಸೆಟ್‌ಗಳಲ್ಲಿನ SMSC ಸಜ್ಜಿಕೆಗಳನ್ನು ಬದಲಿಸಿ ಇತರೆ ಸೇವಾಕರ್ತೃಗಳ SMSCಗಳಿಗೆ ಬದಲಿಸುವುದು ಸಾಧ್ಯವಿದ್ದುದರಿಂದ ಆಗುತ್ತಿದ್ದ ದರವಿಧಿಸುವಿಕೆ/ಬಿಲ್ಲಿಂಗ್‌ ವಂಚನೆಯನ್ನು ತಡೆಗಟ್ಟುವಲ್ಲಿ ಆದ ವಿಳಂಬ ಒಂದು ಕಾರಣ. ಕಾಲಾಂತರದಲ್ಲಿ SMSCಯಲ್ಲಿ ದರವಿಧಿಸುವಿಕೆಗೆ ಬದಲು ಸ್ವಿಚ್‌-ಬಿಲ್ಲಿಂಗ್‌ ಮೂಲಕ ಹಾಗೂ SMSCಗಳಲ್ಲೇ ಇತರೆ ಸಂಚಾರಿ ದೂರವಾಣಿ ಗ್ರಾಹಕರಿಗೆ ತಮ್ಮ ಮೂಲಕ ಸಂದೇಶ ಕಳುಹಿಸದಿರುವಂತೆ ತಡೆಗಟ್ಟುವ ಹೊಸ ಸೌಲಭ್ಯಗಳನ್ನು ನೀಡಿ ಈ ಸಮಸ್ಯೆಯನ್ನು ನೀಗಿಸಲಾಯಿತು. 2000ನೇ ಇಸವಿಯ ಕೊನೆಯ ಹೊತ್ತಿಗೆ, ಪ್ರತಿ ತಿಂಗಳ ಪ್ರತಿ ಗ್ರಾಹಕರ ಸಂದೇಶಗಳ ಸರಾಸರಿ ಬಳಕೆಯು 35ಕ್ಕೆ ಮುಟ್ಟಿದರೆ, 2006ರ ಕ್ರಿಸ್‌ಮಸ್‌ ದಿನದಂದು ಕೇವಲ UKಯಲ್ಲಿಯೇ 205m ಸಂದೇಶಗಳನ್ನು ಕಳಿಸುವ ಮಟ್ಟಿಗೆ ಪರಿಸ್ಥಿತಿ ಬದಲಾಯಿತು. ರಜಾ ದಿನಗಳನ್ನು ಹೊರಗಡೆ ಕಳೆದ ಸಮಯದಲ್ಲಿ ಕರೆಗಳನ್ನು ಮಾಡುವ ಬದಲಿಗೆ ಸಂದೇಶಗಳನ್ನು ಕಳಿಸುವ ಮಟ್ಟಿಗೆ ಮುಂಚಿನ ದಿನಗಳಲ್ಲಿ ರೋಮಿಂಗ್‌ನಲ್ಲಿರುವ ಗ್ರಾಹಕರಿಗೆ ತಾವು ಕಳಿಸಿದ SMSಗಳಿಗೆ ಕೆಲವೊಮ್ಮೆ ಮಾತ್ರವೇ ದರ ವಿಧಿಸಲಾಗುತ್ತಿತ್ತು ಎಂದೂ ಸಹಾ ಹೇಳಲಾಗುತ್ತಿತ್ತು.
GSMನ ಹೊರಗೆ ಪಠ್ಯ ಸಂದೇಶ ಕಳುಹಿಸುವಿಕೆ
SMSಅನ್ನು ಮೂಲದಲ್ಲಿ GSMನ ಭಾಗವಾಗಿ ವಿನ್ಯಾಸಗೊಳಿಸಲಾಗಿತ್ತಾದರೂ, ಅದು ಈಗ 3G ಜಾಲಗಳೂ ಸೇರಿದಂತೆ ಬಹುತೇಕ ಜಾಲಗಳಿಗೆ ತನ್ನ ವ್ಯಾಪ್ತಿ ವಿಸ್ತರಿಸಿಕೊಂಡಿದೆ. ಆದಾಗ್ಯೂ ಎಲ್ಲಾ ಸಂದೇಶ ವ್ಯವಸ್ಥೆಗಳೂ SMSಅನ್ನೇ ಬಳಸುತ್ತವೆ ಎಂದೇನಿಲ್ಲ, ಜಪಾನ್‌ನ ಎರಡು ವ್ಯವಸ್ಥೆಗಳಾದ J-Phone‌ನ SkyMail ಮತ್ತು NTT ಡೊಕೊಮೊನ Short Mail ನಂತೆ ಗಮನಾರ್ಹ ಬದಲಿ ವ್ಯವಸ್ಥೆಗಳೂ ಇವೆ. ದೂರವಾಣಿಗಳಿಂದ ವಿ-ಅಂಚೆ/ಮಿಂಚಂಚೆಗಳನ್ನು ಕಳುಹಿಸುವುದನ್ನು ಜನಪ್ರಿಯಗೊಳಿಸಿದ NTT ಡೊಕೊಮೊನ ಐ-ಮೋಡ್‌ ಮತ್ತು RIM BlackBerryಗಳೂ ಸಹಾ TCP/IPಯ ಮೇಲೆ SMTPನಂತಹಾ ಮಾನಕ ಅಂಚೆ ಪ್ರೋಟೋಕಾಲ್‌ಗಳನ್ನು ಸಾಮಾನ್ಯವಾಗಿ ಬಳಸುತ್ತವೆ.
SMS ಇಂದು
ವಾಣಿಜ್ಯಿಕವಾಗಿ SMS 2006ರಲ್ಲಿ ವಿಶ್ವಾದ್ಯಂತ 81 ಶತಕೋಟಿ ಡಾಲರ್‌ಗಳಿಗೂ ಮೀರಿದ ಮೌಲ್ಯವುಳ್ಳ ಉದ್ಯಮವಾಗಿದೆ. ಪೂರೈಕೆದಾರರಿಗೆ ಬಹುತೇಕ ವೆಚ್ಚರಹಿತವೆನಿಸಿದ್ದರೂ 0.11 USDಗಳಷ್ಟು ಸರಾಸರಿ ಜಾಗತಿಕ ಬೆಲೆಯನ್ನು SMS ಹೊಂದಿದೆ. ಸಂಚಾರಿ ದೂರವಾಣಿ ಜಾಲಗಳು ಅಂತರ್‌ಸಂಪರ್ಕ ಶುಲ್ಕವೆನಿಸಿಕೊಳ್ಳುವ ಕನಿಷ್ಟ £0.03ರಷ್ಟು ಮೊತ್ತವನ್ನು ವಿವಿಧ ದೂರವಾಣಿ ಜಾಲಗಳನ್ನು ಸಂಪರ್ಕಿಸುವಾಗ ಪರಸ್ಪರರಿಗೆ ವಿಧಿಸುತ್ತವೆ
GSM (ಸಂಚಾರಿ-ದೂರವಾಣಿ ಸಂಪರ್ಕಕ್ಕಾಗಿ ಜಾಗತಿಕ ವ್ಯವಸ್ಥೆ)
ಸಂಕ್ಷಿಪ್ತ ಸಂದೇಶ ಸೇವೆ- ಮೂಲದಿಂದ ಅಂತ್ಯದವರೆಗೆ (SMS-PP) ಯನ್ನು GSM 03.40 ಶಿಫಾರಸಿನಲ್ಲಿ ವಿಷದೀಕರಿಸಲಾಗಿದೆ. ಸಂದೇಶಗಳನ್ನು (ಜಾಹಿರಾತುಗಳು, ಸಾರ್ವಜನಿಕ ಮಾಹಿತಿ ಇತ್ಯಾದಿ.) ನಿಗದಿತ ಭೂಪ್ರದೇಶದ ಎಲ್ಲಾ ಸಂಚಾರಿ ದೂರವಾಣಿ ಬಳಕೆದಾರರಿಗೆ ಕಳುಹಿಸುವುದನ್ನು ಸಾಧ್ಯವಾಗಿಸುವ ಸಂಕ್ಷಿಪ್ತ ಸಂದೇಶ ಸೇವೆ- ಸಂಚಾರಿ ದೂರವಾಣಿ ಪ್ರಸರಣ (SMS-CB) ವನ್ನು GSM 03.41 ವಿಷದೀಕರಿಸುತ್ತದೆ. ಸಂದೇಶಗಳನ್ನು ಸಂಗ್ರಹಣೆ ಮತ್ತು ರವಾನೆ ಸೌಲಭ್ಯ ಒದಗಿಸಬಲ್ಲ ಸಂಕ್ಷಿಪ್ತ ಸಂದೇಶ ಸೇವಾಕೇಂದ್ರ(SMSC)ಕ್ಕೆ ಕಳಿಸಲಾಗುತ್ತದೆ. ಅದು ವಿಳಾಸದಾರರಿಗೆ ಸಂದೇಶವನ್ನು ಕಳಿಸಲು ಪ್ರಯತ್ನಿಸುತ್ತದೆ. ಗ್ರಾಹಕರು ಅಲಭ್ಯರಿದ್ದರೆ, SMSC ನಂತರದ ಮರುಯತ್ನಕ್ಕೆ ಸರದಿಯಲ್ಲಿಡುತ್ತದೆ. ಕೆಲ SMSCಗಳು ರವಾನೆಯನ್ನು ಒಮ್ಮೆ ಮಾತ್ರ ಪ್ರಯತ್ನಿಸುವ “ರವಾನಿಸಿ ಉಪೇಕ್ಷಿಸು” ಸೌಲಭ್ಯವನ್ನು ಸಹಾ ನೀಡುತ್ತವೆ. ಸಂಚಾರಿ ದೂರವಾಣಿಯಲ್ಲಿ ಅಂತ್ಯಗೊಳ್ಳುವ (MT), ಸಂಚಾರಿ ದೂರವಾಣಿಗೆ ಕಳುಹಿಸುವ ಸಂದೇಶಗಳು ಮತ್ತು ಸಂಚಾರಿ ದೂರವಾಣಿ ಉಪಕ್ರಮಿತ (MO) ಸಂಚಾರಿ ದೂರವಾಣಿಗಳಿಂದ ಕಳುಹಿಸಲ್ಪಡುವ ಎರಡೂ ರೀತಿಯ ಸಂದೇಶಗಳಲ್ಲಿ ಈ ಕಾರ್ಯಗಳಿಗೆ ಬೆಂಬಲವಿರುತ್ತದೆ. ಸಂದೇಶ ರವಾನೆಯು ಉತ್ತಮ ಪ್ರಯತ್ನವಾಗಿರುತ್ತದೆಯೇ ಹೊರತು, ಸಂದೇಶವು ವಿಳಾಸದಾರರಿಗೆ ತಲುಪುವುದರ ಬಗ್ಗೆ ಖಚಿತತೆ ಇರುವುದಿಲ್ಲ ಜೊತೆಗೆ ವಿಶೇಷವಾಗಿ ಪ್ರತ್ಯೇಕ ಜಾಲಗಳ ನಡುವೆ ತಲುಪಿಸುವುದರಲ್ಲಿ ವಿಳಂಬ ಅಥವಾ ಸಂದೇಶಗಳ ನಾಪತ್ತೆ ಮೊದಲಾದವು ಅಪರೂಪವೇನಲ್ಲ. ವಿಳಾಸದಾರರಿಗೆ ಸಂದೇಶ ತಲುಪಿದೆಯೇ ಎಂಬುದರ ಬಗ್ಗೆ ರವಾನೆಯ ವರದಿಯನ್ನು, ಬಹುತೇಕ ಆಧುನಿಕ ಸಂಚಾರಿ ದೂರವಾಣಿಗಳಲ್ಲಿ SMS ಸಜ್ಜಿಕೆಗಳ ಮೂಲಕ ಇಲ್ಲವೇ ಪ್ರತಿ ಸಂದೇಶಕ್ಕೂ ಮುನ್ನ *0# ಅಥವಾ *N# ಸೇರಿಸುವುದರ ಮೂಲಕ ಗ್ರಾಹಕರು ಕೋರಬಹುದು.
ಸಂದೇಶ ಗಾತ್ರ
SMSC ಮತ್ತು ಸಂಚಾರಿ ದೂರವಾಣಿಗಳ ನಡುವೆ SS7 ಪ್ರೋಟೋಕಾಲ್‌ನ ಮೊಬೈಲ್‌ ಅಪ್ಲಿಕೇಷನ್‌ ಪಾರ್ಟ್‌(MAP) ಬಳಕೆಯಾದಾಗಲೆಲ್ಲ ಸಂಕ್ಷಿಪ್ತ ಸಂದೇಶಗಳ ಸಂವಹನ ನಡೆಯುತ್ತದೆ. ಸಂಜ್ಞಾಕಾರಕ ಪ್ರೋಟೋಕಾಲ್‌ಗಳ ಇತಿಮಿತಿಗಳ ಮೇಲೆ ಅವಲಂಬಿತವಾಗಿ ಖಚಿತವಾಗಿ 140 ಆಕ್ಟೆಟ್‌ಗಳಷ್ಟು (140 ಆಕ್ಟೆಟ್‌ಗಳು = 140 * 8 ಬಿಟ್‌ಗಳು = 1120 ಬಿಟ್‌ಗಳು) ಮಾತ್ರವೇ ಪೇಲೋಡ್‌ ವ್ಯಾಪ್ತಿಯ MAP mo- ಮತ್ತು mt-ForwardSM ಕಾರ್ಯಾಚರಣೆಗಳ ಮೂಲಕ ಸಂದೇಶಗಳನ್ನು ಕಳಿಸಲಾಗುತ್ತದೆ. ಸಂಕ್ಷಿಪ್ತ ಸಂದೇಶಗಳನ್ನು ಸಹಜ ಆಯ್ಕೆಯಾದ GSM 7-ಬಿಟ್‌ ಲಿಪಿ (ವಿವರಗಳಿಗಾಗಿ GSM 03.38ಅನ್ನು ನೋಡಿ), 8-ಬಿಟ್‌ ದತ್ತ ಲಿಪಿ, ಮತ್ತು 16-ಬಿಟ್‌ UTF-16 ಲಿಪಿಗಳಂತಹಾ ವಿವಿಧ ಲಿಪಿಗಳ ಮೂಲಕ ಸಂಕೇತೀಕರಿಸಬಹುದು. ಸಾಧನವನ್ನು ಗ್ರಾಹಕರು ಯಾವ ಲಿಪಿಗೆ ಹೊಂದಿಸಿದ್ದರೆಂಬುದರ ಮೇಲೆ ಆಧಾರಿತವಾಗಿ ಗರಿಷ್ಟ ಪ್ರತ್ಯೇಕ ಸಂಕ್ಷಿಪ್ತ ಸಂದೇಶ ಗಾತ್ರಗಳಾದ 160 7-ಬಿಟ್‌ ಅಕ್ಷರಗಳು, 140 8-ಬಿಟ್‌ ಅಕ್ಷರಗಳು, ಅಥವಾ 70 16-ಬಿಟ್‌ ಅಕ್ಷರಗಳು (ಖಾಲಿಸ್ಥಳಗಳೂ ಸೇರಿದಂತೆ) ಸಾಧ್ಯವಾಗುತ್ತವೆ. GSM 7-ಬಿಟ್‌ ಲಿಪಿಗೆ ಬೆಂಬಲ ನೀಡುವುದು GSM ಸಾಧನಗಳು ಮತ್ತು ಜಾಲ ಘಟಕಗಳಿಗೆ ಕಡ್ಡಾಯವಾದರೂ, ಅರೇಬಿಕ್‌, ಚೀನೀ, ಕೊರಿಯನ್‌, ಜಪಾನೀ ಅಥವಾ ಸಿರಿಲಿಕ್‌ ಲಿಪಿಗಳ ಭಾಷೆಗಳ (e.g. ರಷ್ಯನ್‌,ಸರ್ಬಿಯನ್‌, ಬಲ್ಗೇರಿಯನ್‌, ಇತ್ಯಾದಿ) ಅಕ್ಷರಗಳನ್ನು 16-ಬಿಟ್‌ UTF-16 ಅಕ್ಷರ ಸಂಕೇತಗಳಿಂದಲೇ ಸಂಕೇತಿಸಬೇಕಾಗುತ್ತದೆ (ಯೂನಿಕೋಡ್‌ ನೋಡಿ). ಮಾರ್ಗನಿರ್ದೇಶನ ದತ್ತ ಮತ್ತಿತರ ಉಪದತ್ತಗಳು ಪೇಲೋಡ್‌ ಗಾತ್ರಕ್ಕೆ ಹೆಚ್ಚುವರಿಯಾಗಿರುತ್ತವೆ. ಹೆಚ್ಚಿನ ಪ್ರಮಾಣದ ವಿಷಯಗಳನ್ನು (ಪೋಣಿಸಿದ/ಜೋಡಿಸಿದ SMS, ಬಹುಭಾಗೀಯ ಅಥವಾ ವಿಭಜಿತ SMS ಅಥವಾ "ದೀರ್ಘ sms") ಅನೇಕ ಸಂದೇಶಗಳಲ್ಲಿ ಕಳುಹಿಸಬಹುದಾಗಿರುತ್ತದೆ, ಹಾಗಿದ್ದಾಗ ಪ್ರತಿ ಸಂದೇಶವು ವಿಭಜನಾ ಮಾಹಿತಿ ಹೊಂದಿರುವ ಯೂಸರ್‌ ಡಾಟಾ ಹೆಡರ್‌ (UDH)ಗಳಿಂದ ಆರಂಭವಾಗುತ್ತವೆ. UDH ಕೂಡಾ ಪೇಲೋಡ್‌ನ ಭಾಗವಾಗುವುದರಿಂದ, ಪ್ರತಿ ಸಂದೇಶಭಾಗದ ಅಕ್ಷರಗಳ ಸಂಖ್ಯೆಯು ಕಡಿಮೆಯೇ ಇರುತ್ತದೆ : 7-ಬಿಟ್‌ ಸಂಕೇತಗಳಿಗೆ 153, 8-ಬಿಟ್‌ ಸಂಕೇತಗಳಿಗೆ 133 ಮತ್ತು 16-ಬಿಟ್‌ ಸಂಕೇತಗಳಿಗೆ 67 ಅಕ್ಷರಗಳ ಹಾಗೆ. ಗ್ರಾಹಕ ದೂರವಾಣಿ ಸಾಧನವು ಸಂದೇಶವನ್ನು ಮರುಹೊಂದಿಸಿ ಒಂದೇ ದೀರ್ಘ ಸಂದೇಶವಾಗಿ ಬಳಕೆದಾರರಿಗೆ ನೀಡುವ ಜವಾಬ್ದಾರಿಯನ್ನು ಹೊಂದಿರುತ್ತದೆ. ಮಾನಕವು ಸೈದ್ಧಾಂತಿಕವಾಗಿ 255 ಭಾಗಗಳನ್ನು ಅನುಮತಿಸಿದರೂ, 6ರಿಂದ 8 ಭಾಗಗಳ ಸಂದೇಶಗಳು ಪ್ರಾಯೋಗಿಕ ಗರಿಷ್ಟ ಮಿತಿ ಎನಿಸಿಕೊಳ್ಳುತ್ತವೆ ಹಾಗೂ ದೀರ್ಘ ಸಂದೇಶಗಳಿಗೆ ಅಗತ್ಯವಾದಷ್ಟು ಸಂಖ್ಯೆಯ SMS ಸಂದೇಶಗಳ ದರವನ್ನು ವಿಧಿಸಲಾಗುತ್ತದೆ. ಹೆಚ್ಚಿನ ಮಾಹಿತಿಗಾಗಿ ಪೋಣಿಸಿದ SMS ನೋಡಿ. ಕೆಲ ಪೂರೈಕೆದಾರರು SMSಗಳಿಗೆ ಗಾತ್ರಾಧರಿತ ದರವಿಧಿಸುವಿಕೆಯ ಯೋಜನೆಗಳನ್ನು ಪ್ರಸ್ತಾಪಿಸಿದ್ದರೂ, ಅದು ಈಗ ಮರೆಯಾಗುತ್ತಿದೆ.
SMS ಗೇಟ್‌ವೇ ಪೂರೈಕೆದಾರರು
SMS ಗೇಟ್‌ವೇ ಪೂರೈಕೆದಾರರು ಉದ್ದಿಮೆಗಳು ಮತ್ತು ಸಂಚಾರಿ ದೂರವಾಣಿ ಗ್ರಾಹಕರ ನಡುವಣ ನಿರ್ಣಾಯಕ ಸಂದೇಶಗಳು, ಉದ್ಯಮಗಳಲ್ಲಿನ SMS, ವಿಷಯ ಬಟವಾಡೆ ಮತ್ತು e.g. TV ಮತದಾನದಂತಹಾ SMSಗಳನ್ನು ಒಳಗೊಂಡಿರುವ ಮನರಂಜನಾ ಸೇವೆಗಳ ಮೇಲೆ ಕೇಂದ್ರೀಕೃತವಾದಂತಹಾ SMS ವ್ಯವಹಾರಗಳನ್ನು ಏರ್ಪಡಿಸುತ್ತಾರೆ. SMS ಸಂದೇಶವಾಹನೆಯ ಸಾಧನೆ ಮತ್ತು ವೆಚ್ಚವನ್ನು ಪರಿಗಣಿಸಿ ಹಾಗೂ ಸಂದೇಶಸೇವೆಗಳ ಮಟ್ಟವನ್ನು ಪರಿಗಣಿಸಿ, SMS ಗೇಟ್‌ವೇ ಪೂರೈಕೆದಾರರನ್ನು ಸಮುದಾಯಪರರು ಅಥವಾ SS7 ಪೂರೈಕೆದಾರರು ಎಂಬುದಾಗಿ ವಿಂಗಡಿಸಬಹುದಾಗಿದೆ. ಸಮುದಾಯ ಮಾದರಿಯು ಸಂಚಾರಿ ದೂರವಾಣಿ ವಾಹಕರೊಡನೆ ಅನೇಕ ಒಡಂಬಡಿಕೆಗಳ ಮೂಲಕ ಸೇವಾಕರ್ತರ SMS ವೇದಿಕೆಯ ಒಳಗೆ ಮತ್ತು ಹೊರಗೆ (ಸಂಕ್ಷಿಪ್ತ ಸಂದೇಶ ಸೇವಾಕೇಂದ್ರ – SMS-C) 2-ದಾರಿ SMS ಸಂವಹನದ ವಿನಿಮಯ ಮಾಡುವಿಕೆಯ ಮೇಲೆ ಆಧಾರಿತವಾಗಿ ಸ್ಥಳೀಯ ಮುಕ್ತಾಯ ಮಾದರಿ ಎಂದೂ ಕರೆಯಲ್ಪಡುತ್ತದೆ. ಸಮುದಾಯಪರರಿಗೆ SMS ಸಂದೇಶಗಳು ವಿನಿಮಯಗೊಳ್ಳುವ ಪ್ರೋಟೋಕಾಲ್‌ ಆದ SS7 ಪ್ರೋಟೋಕಾಲ್‌ಗೆ ನೇರ ಪ್ರವೇಶವಿರುವುದಿಲ್ಲ. SMS ಸಂದೇಶಗಳನ್ನು ಸೇವಾಕರ್ತರ SMS-Cನಲ್ಲಿ ವಿತರಿಸಲಾಗುತ್ತದಲ್ಲದೇ, ಗ್ರಾಹಕರ ಸಾಧನಕ್ಕಲ್ಲ, SMS-C ಕೇಂದ್ರವು SS7 ಜಾಲದ ಮೂಲಕ ಸಂದೇಶದ ಮುಂದಿನ ನಿರ್ವಹಣೆಯನ್ನು ನೋಡಿಕೊಳ್ಳುತ್ತದೆ. ಮತ್ತೊಂದು ವಿಧದ SMS ಗೇಟ್‌ವೇ ಪೂರೈಕೆದಾರರು SMS ಸಂದೇಶಗಳ ಮಾರ್ಗಸೂಚನೆಗೆ ಅಂತರರಾಷ್ಟ್ರೀಯ ಮುಕ್ತಾಯ ಮಾದರಿ ಎಂದೂ ಕರೆಯಲ್ಪಡುವ SS7 ಸಂಪರ್ಕವನ್ನು ಬಳಸುವವರಾಗಿರುತ್ತಾರೆ. ಈ ಮಾದರಿಯ ಅನುಕೂಲವೆಂದರೆ SS7 ಮೂಲಕವೇ ನೇರವಾಗಿ ದತ್ತದ ಮಾರ್ಗ ನಿರ್ದೇಶಿಸಬಹುದಾಗಿದ್ದು, ಇದರಿಂದ ಪೂರೈಕೆದಾರರಿಗೆ SMS ಮಾರ್ಗ ನಿರ್ದೇಶನದಲ್ಲಿ ಸಂಪೂರ್ಣ ಪಥದ ನೋಟವಿದ್ದು ಪೂರ್ಣ ನಿಯಂತ್ರಣ ಹೊಂದಲು ಸಾಧ್ಯವಿರುತ್ತದೆ. SMS ಸಂದೇಶಗಳನ್ನು ಇತರೆ ಸಂಚಾರಿ ದೂರವಾಣಿ ಸೇವಾಕರ್ತರ SMS-ಕೇಂದ್ರಗಳ ಮೂಲಕ ಹೋಗದೇ ಗ್ರಾಹಕರಿಂದ ಹಾಗೂ ಗ್ರಾಹಕರಿಗೆ ನೇರವಾಗಿ ತಲುಪಿಸುವುದು ಸಾಧ್ಯವಿರುತ್ತದೆ. ಆದ್ದರಿಂದ ವಿಳಂಬ ಹಾಗೂ ಸಂದೇಶ ನಾಪತ್ತೆಯಂತಹಾ ಸಂದರ್ಭಗಳನ್ನು ತಪ್ಪಿಸಲು ಸಾಧ್ಯವಾಗುವುದಲ್ಲದೇ ಸಂದೇಶಗಳ ಸಂಪೂರ್ಣ ಬಟವಾಡೆಯನ್ನು ಖಾತ್ರಿಪಡಿಸಲು ಹಾಗೂ ಸಮನ್ವಯಿಕ ಮಾರ್ಗನಿರ್ದೇಶನ ಸಾಧ್ಯವಿರುತ್ತದೆ. ಈ ಮಾದರಿಯು ನಿರ್ಣಾಯಕ ಸಂದೇಶ ವ್ಯವಸ್ಥೆ ಮತ್ತು ಕಾರ್ಪೋರೇಟ್‌/ಔದ್ಯಮಿಕ ಸಂವಹನಗಳಲ್ಲಿ ಬಳಸುವ SMSಗಳಲ್ಲಿ ಸಮರ್ಥತೆ ತೋರುತ್ತದೆ.
ಇತರ ಜಾಲ‌ಗಳೊಂದಿಗೆ ಅಂತರ್‌ಸಂಪರ್ಕ
ಸಂದೇಶ ಸೇವಾಕೇಂದ್ರಗಳು ಸಾರ್ವಜನಿಕ ಸ್ಥಿರ ಸಂಚಾರಿ ಜಾಲ/ಪಬ್ಲಿಕ್‌ ಲ್ಯಾಂಡ್‌ ಮೊಬೈಲ್‌ ನೆಟ್‌ವರ್ಕ್‌(PLMN)ಗಳೊಂದಿಗೆ ಅಥವಾ PSTN ಮತ್ತು ಗೇಟ್‌ವೇ MSCಗಳ ನಡುವಿನ ಅಂತರ್‌ಕಾರ್ಯಾಚರಣೆಯ ಮೂಲಕ ಸಂವಹನ ನಡೆಸುತ್ತವೆ.ಗ್ರಾಹಕ-ಉಪಕ್ರಮಿತ ಸಂದೇಶಗಳನ್ನು ಸಾಧನದಿಂದ ಸೇವಾಕೇಂದ್ರಕ್ಕೆ ರವಾನೆ ಮಾಡಿ ನಂತರ, ಸಂಚಾರಿ ದೂರವಾಣಿ ಬಳಕೆ ದಾರರಿಗೆ, ಸ್ಥಿರ ಜಾಲದ ಗ್ರಾಹಕರಿಗೆ, ಅಥವಾ ಅನ್ವಯ ಮುಕ್ತಾಯ ವ್ಯವಸ್ಥೆ ಎನಿಸಿಕೊಳ್ಳುವ ಮೌಲ್ಯವರ್ಧಿತ ಸೇವಾಪೂರೈಕೆದಾರರು (VASPಗಳು)ಗಳಿಗೆ ಕಳಿಸಬಹುದಾಗಿರುತ್ತದೆ. ಗ್ರಾಹಕರಲ್ಲಿ-ಅಂತ್ಯಗೊಳ್ಳುವ ಸಂದೇಶಗಳನ್ನು ಸೇವಾಕೇಂದ್ರಗಳಿಂದ ಗಮ್ಯ ಸಾಧನಕ್ಕೆ ಕಳಿಸಲಾಗುತ್ತದೆ. ಈ ಸಂದೇಶಗಳು ಸಂಚಾರಿ ದೂರವಾಣಿ ಗ್ರಾಹಕರು, ಸ್ಥಿರಜಾಲದ ಗ್ರಾಹಕರು ಅಥವಾ VASPಗಳಂತಹಾ ಇನ್ನಿತರ ಮೂಲಗಳ ಮೂಲಕ ಬಂದಿರ ಬಹುದಾಗಿರುತ್ತದೆ. ಕೆಲವೊಂದು ವಾಹಕಗಳಲ್ಲಿ ಗ್ರಾಹಕರಲ್ಲದವರೂ ಕೂಡ ಮಿಂಚಂಚೆ/ವಿ-ಅಂಚೆಯಿಂದ SMS ಗೇಟ್‌ವೇಗೆ ಕಳಿಸುವ ಮೂಲಕ ಗ್ರಾಹಕರಿಗೆ ಸಂದೇಶ ಕಳಿಸುವುದೂ ಸಹಾ ಸಾಧ್ಯ. AT&T, ಟಿ-ಮೊಬೈಲ್‌, ಸ್ಪ್ರಿಂಟ್‌, ಮತ್ತು ವೆರಿಜೋನ್‌ ವೈರ್‌ಲೆಸ್‌{{/5}6/}ಗಳೂ ಸೇರಿದಂತೆ ಅನೇಕ ವಾಹಕಗಳು ಈ ಸೌಲಭ್ಯವನ್ನು ತಮ್ಮ ಜಾಲತಾಣಗಳ ಮೂಲಕ ನೀಡುತ್ತಿವೆ. ಉದಾಹರಣೆಗೆ 555-555-5555 ಸಂಖ್ಯೆಯನ್ನು ಹೊಂದಿರುವ AT&T ಗ್ರಾಹಕ, 5555555555@txt.att.net ವಿಳಾಸಕ್ಕೆ ಬಂದಂತಹಾ ವಿ-ಅಂಚೆಗಳನ್ನು ಸಂದೇಶಗಳನ್ನಾಗಿ ಸ್ವೀಕರಿಸಬಹುದು. ಈ ತರಹದಲ್ಲಿ ಸಂದೇಶಗಳನ್ನು ಕಳುಹಿಸುವುದು ಉಚಿತವಾಗಿದ್ದರೂ ಸಂದೇಶದ ಗಾತ್ರ ಸಾಮಾನ್ಯ ಮಿತಿಯಲ್ಲಿರಬೇಕಾಗುತ್ತದೆ. ಸಂದೇಶಗಳನ್ನು ಪಠ್ಯದ ರೂಪದಲ್ಲಿ ಸ್ವೀಕರಿಸಲು ಸಂದೇಶ ಸಮರ್ಥ ಸ್ಥಿರ-ದೂರವಾಣಿ ಸಾಧನಗಳ ಅಗತ್ಯವಿದೆ. ಆದಾಗ್ಯೂ ಆ ಸಾಮರ್ಥ್ಯವಿಲ್ಲದ ಸಾಧನಗಳಿಗೆ ಪಠ್ಯದಿಂದ-ಉಚ್ಚಾರಣೆ ಪರಿವರ್ತಕಗಳ ಮೂಲಕ ಕಳುಹಿಸಬಹುದಾಗಿರುತ್ತದೆ. ಸಂಕ್ಷಿಪ್ತ ಸಂದೇಶಗಳನ್ನು ರಿಂಗ್‌ಟೋನ್‌ಗಳು ಅಥವಾ ಲೋಗೋಗಳಂತಹಾ ದ್ವಿಮಾನ ದತ್ತ ಹಾಗೂ ಓವರ್‌-ದ-ಏರ್‌ ಪ್ರೋಗ್ರಾಮಿಂಗ್‌ (OTA) ಅಥವಾ ವಿನ್ಯಾಸಿಕ ದತ್ತಗಳನ್ನು ಕಳುಹಿಸಲೂ ಸಹಾ ಬಳಸಬಹುದು. ಆ ರೀತಿಯ ಬಳಕೆಗಳು GSM ಶಿಷ್ಟತೆಗಳ ವಿಕ್ರಯಿ-ಅವಲಂಬಿತ ಸುಧಾರಣೆಗಳಾಗಿದ್ದು, ಅವುಗಳಲ್ಲೇ ಅನೇಕ ಪೈಪೋಟಿಯಲ್ಲಿ ಮಾನಕಗಳಿದ್ದು ಅವುಗಳಲ್ಲಿ Nokiaದ ಸ್ಮಾರ್ಟ್‌ ಮೆಸೇಜಿಂಗ್‌ ಬಹಳವೇ ಸಾಮಾನ್ಯವಾದುದಾಗಿದೆ. ಆ ತರಹದ ದ್ವಿಮಾನ ದತ್ತವನ್ನು ಕಳುಹಿಸುವ ಮತ್ತೊಂದು ಮಾರ್ಗವೆಂದರೆ ಮಾನಕೀಕರಿ/ಪ್ರಮಾಣೀಕರಿಸಿದ ಹಾಗೂ ವಿಕ್ರಯಿ-ಅವಲಂಬಿತವಲ್ಲದ EMS ಸಂದೇಶ ರವಾನೆ. ಪ್ರಸ್ತುತ, SMSಅನ್ನು M2M (ಮೆಷಿನ್‌ ಟು ಮೆಷಿನ್‌/ಗಣಕದಿಂದ ಗಣಕಕ್ಕೆ)  ಸಂವಹನಕ್ಕೂ ಬಳಸಲಾಗುತ್ತಿದೆ. ಉದಾಹರಣೆಗೆ SMS ನಿಯಂತ್ರಿತ LED ದರ್ಶಕ ಯಂತ್ರ ಮತ್ತು ಕೆಲ ವಾಹನ ಜಾಡು ಅನ್ವೇಷಕ ಕಂಪೆನಿಗಳು ತಮ್ಮ ದತ್ತ ಸಾಗಣೆ ಅಥವಾ ದೂರಸ್ಥಮಾಪಕ ಅಗತ್ಯಗಳಿಗೆ SMSಅನ್ನು ಬಳಸುತ್ತವೆ. ಈ ಉದ್ದೇಶಗಳಿಗೆ SMSನ ಬಳಕೆಯ ಸ್ಥಾನಕ್ಕೆ ನಿಧಾನವಾಗಿ ಒಟ್ಟಾರೆ ಕಡಿಮೆ ವೆಚ್ಚದ ಕಾರಣದಿಂದಾಗಿ GPRS ಸೇವೆಗಳು ಚ್ಯುತಿ ತಂದಿವೆ. ಅಂತರರಾಷ್ಟ್ರೀಯವಾಗಿ ಸಂದೇಶ ಕಳುಹಿಸುವಿಕೆಯ ವೆಚ್ಚವನ್ನು ಕಡಿಮೆ ಮಾಡಲನುಕೂಲಿಸುವಂತೆ ಕೆಲ ಸಣ್ಣ ಟೆಲಿಕಾಂ/ಟೆಲ್ಕೋ ಸಂಸ್ಥೆಗಳು SMS ಸಂದೇಶ ಕಳುಹಿಸಲು GPRSಅನ್ನು ಒಂದು ವಿಧಾನವನ್ನಾಗಿ ನೀಡುತ್ತಿವೆ.
AT ಆದೇಶಗಳು
ಅನೇಕ ಸಂಚಾರಿ ದೂರವಾಣಿ ಮತ್ತು ಉಪಗ್ರಹ ಗ್ರಾಹಕ-ಪ್ರೇಷಕ ಸಾಧನಗಳು ಹೇಯಸ್‌ ಆದೇಶ ಮಾಲೆಯ ವಿಸ್ತೃತ ಆವೃತ್ತಿಯನ್ನು ಬಳಸಿಕೊಂಡು SMSನ ಕಳುಹಿಸುವಿಕೆ ಹಾಗೂ ಪಡೆಯುವಿಕೆಯನ್ನು ಬೆಂಬಲಿಸುತ್ತವೆ. ಪ್ರೇಷಕ-ಗ್ರಾಹಕ ಸಾಧನ ಮತ್ತು ಟರ್ಮಿನಲ್‌ ಉಪಕರಣಗಳ ನಡುವಣ ಸಂಪರ್ಕವನ್ನು ಸರಣಿ ಕೇಬಲ್‌ (i.e. USB), Bluetooth ಕೊಂಡಿ, ಅವಕೆಂಪು ಕೊಂಡಿ ಮತ್ತಿತರ ಸಾಧನಗಳ ಮೂಲಕ ಕಲ್ಪಿಸಬಹುದು. ಸಾಮಾನ್ಯ AT ಆದೇಶಗಳೆಂದರೆ AT+CMGS (ಸಂದೇಶ ಕಳುಹಿಸು), AT+CMSS (ಶೇಖರಣೆಯಿಂದ ಸಂದೇಶ ಕಳುಹಿಸು), AT+CMGL (ಸಂದೇಶಗಳನ್ನು ಪಟ್ಟಿ ಮಾಡು) ಮತ್ತು AT+CMGR (ಸಂದೇಶ ಪಡೆ). ಆದಾಗ್ಯೂ ಸಂದೇಶಗಳ ಶೇಖರಣಾ ಸ್ಥಳವನ್ನು, ಉದಾಹರಣೆಗೆ ಸಾಧನದ ಆಂತರಿಕ ಸ್ಮರಣೆಯನ್ನು AT ಆದೇಶಗಳ ಮೂಲಕ ಪ್ರವೇಶಿಸಲು ಸಾಧ್ಯವಾಗದಿದ್ದರೆ ಎಲ್ಲಾ ಆಧುನಿಕ ಸಾಧನಗಳು ಸಂದೇಶ ಪಡೆಯುವಿಕೆಯನ್ನು ಬೆಂಬಲಿಸುತ್ತವೆ ಎಂದೇನಿಲ್ಲ.
ಉತ್ತಮ ಗುಣಮಟ್ಟದ ಕಿರು ಸಂದೇಶಗಳು
ದೂರವಾಣಿ ಜಾಲದ ಗ್ರಾಹಕರಿಗೆ ವಿಶೇಷ ಶುಲ್ಕ ಸೇವೆಗಳನ್ನು ನೀಡಲು ಸಂಕ್ಷಿಪ್ತ ಸಂದೇಶಗಳನ್ನು ಬಳಸಿಕೊಳ್ಳಬಹುದಾಗಿರುತ್ತದೆ. ಸಂಚಾರಿ ದೂರವಾಣಿಯಲ್ಲಿ ಅಂತ್ಯಗೊಳ್ಳುವ ಸಂಕ್ಷಿಪ್ತ ಸಂದೇಶಗಳನ್ನು ಸುದ್ದಿ ಸೂಚಕಗಳು, ಆರ್ಥಿಕ ಮಾಹಿತಿ, ಲೋಗೋಗಳು ಮತ್ತು ರಿಂಗ್‌ಟೋನ್‌ ಗಳಂತಹಾ ಸಾಂಖ್ಯಿಕ ಮಾಹಿತಿಗಳನ್ನು ಬಟವಾಡೆ ಮಾಡಲು ಸಹಾ ಬಳಸಬಹುದಾಗಿರುತ್ತದೆ. ಮಾಹಿತಿ ಪೂರೈಸುವ ಮೌಲ್ಯವರ್ಧಿತ ಸೇವಾಪೂರೈಕೆದಾರರು (VASP) ಸಂಚಾರಿ ದೂರವಾಣಿ ಸೇವಾಕರ್ತರ SMSC(ಗಳಿ)ಗೆ ಸಂಕ್ಷಿಪ್ತ ಸಂದೇಶ ಪೀರ್‌-ಟು-ಪೀರ್‌ ಪ್ರೋಟೋಕಾಲ್‌ (SMPP) ಅಥವಾ ಎಕ್ಸ್‌ಟರ್ನಲ್‌ ಮೆಷಿನ್‌ ಇಂಟರ್‌ಫೇಸ್‌ (EMI)ಗಳಂತಹಾ TCP/IP ಪ್ರೋಟೋಕಾಲ್‌ಗಳ ಮೂಲಕ ಸಂದೇಶಗಳನ್ನು ಕಳುಹಿಸುತ್ತಾರೆ. SMSC ಪಠ್ಯವನ್ನು ಸಾಧಾರಣ ಸಂಚಾರಿ ದೂರವಾಣಿಯಲ್ಲಿ ಅಂತ್ಯಗೊಳ್ಳುವ ಬಟವಾಡೆ ರೀತಿಯಲ್ಲಿಯೇ ಬಟವಾಡೆ ಮಾಡಿರುತ್ತದೆ. ಗ್ರಾಹಕರು ಈ ವಿಶೇಷ ಮಾಹಿತಿಗಳ ಪಡೆಯುವಿಕೆಗೆ ಹೆಚ್ಚುವರಿ ಶುಲ್ಕವನ್ನು ಪಾವತಿಸಿರುತ್ತಾರಲ್ಲದೇ, ಈ ಮೊತ್ತವನ್ನು ಸಂಚಾರಿ ದೂರವಾಣಿ ಜಾಲ ಸೇವಾಕರ್ತರು ಮತ್ತು VASPಗಳು ಆದಾಯ ಹಂಚಿಕೆ ಅಥವಾ ಸ್ಥಿರ ಸಾಗಣೆ ಶುಲ್ಕ ವ್ಯವಸ್ಥೆಯ ಮೂಲಕ ಹಂಚಿಕೊಳ್ಳುತ್ತಾರೆ. ಸಂಚಾರಿ ದೂರವಾಣಿ ಮೂಲದ ಸಂಕ್ಷಿಪ್ತ ಸಂದೇಶಗಳನ್ನು ದೂರವಾಣಿ-ಮತದಾನದಂತಹಾ ಸೇವೆಗಳಿಗೂ ವಿಶೇಷ ಶುಲ್ಕ ಮಾದರಿಯಲ್ಲಿ ಬಳಸಿಕೊಳ್ಳಬಹುದು. ಇಂತಹಾ ಸಂದರ್ಭದಲ್ಲಿ ಸೇವೆ ಪೂರೈಸುವ VASP ಸಂಸ್ಥೆಯು ದೂರವಾಣಿ ಜಾಲ ಸೇವಾಕರ್ತರಿಂದ ಕಿರುಸಂಕೇತಸಂಖ್ಯೆಯೊಂದನ್ನು ಪಡೆದು, ಗ್ರಾಹಕರು ಆ ಸಂಖ್ಯೆಗೆ ಸಂದೇಶಗಳನ್ನು ಕಳುಹಿಸುತ್ತಾರೆ. ವಾಹಕಗಳಿಗೆ ನೀಡಬೇಕಾದ ಮೊತ್ತವು ವಾಹಕಗಳ ಮೇಲೆಯೇ ಆಧಾರಿತವಾಗಿದ್ದು, ಅಲ್ಪ ಬೆಲೆಯ ವಿಶೇಷ SMS ಸೇವೆಗಳಿಗೆ ಅತಿಹೆಚ್ಚು ಶೇಕಡಾ ದಲ್ಲಾಳಿ ಹಣವನ್ನು ವಿಧಿಸಲಾಗುತ್ತದೆ. ಬಹುತೇಕ ಮಾಹಿತಿ ಪೂರೈಕೆದಾರರು ವಿಶೇಷ ಶುಲ್ಕ SMSಗಳ ದರದ 45%ರಷ್ಟು ಮೊತ್ತವನ್ನು ನೇರವಾಗಿ ವಾಹಕ ಸಂಸ್ಥೆಗೆ ನೀಡಲು ತಯಾರಿರಬೇಕಾಗುತ್ತದೆ. ಪಠ್ಯದ SMSCಗೆ ಸಲ್ಲಿಕೆಯು ಮಾನಕ MO ಸಂಕ್ಷಿಪ್ತ ಸಂದೇಶ ಸಲ್ಲಿಕೆಯ ಹಾಗೆಯೇ ಇರುತ್ತದೆ, ಆದರೆ ಪಠ್ಯವು ಒಮ್ಮೆ SMSCಗೆ ತಲುಪಿತೆಂದರೆ, ನಂತರ ಸೇವಾಕೇಂದ್ರವು ಕಿರುಸಂಕೇತವನ್ನು ವಿಶೇಷಶುಲ್ಕ ಸೇವೆಯನ್ನಾಗಿ ಗುರುತಿಸಿಕೊಂಡಿರುತ್ತದೆ. SMPP ಅಥವಾ EMIನಂತಹಾ IP ಪ್ರೋಟೋಕಾಲ್‌ಗಳನ್ನು ಬಳಸಿಕೊಂಡು ನಂತರ SC ಪಠ್ಯ ಸಂದೇಶದ ಮಾಹಿತಿಯನ್ನು VASPಗೆ ತಲುಪಿಸುತ್ತದೆ. ಅಂತಹಾ ಸಂದೇಶಗಳ ಗ್ರಾಹಕರಿಂದ ವಿಶೇಷ ಶುಲ್ಕ ಪಡೆದು ಅದರಿಂದ ಬಂದ ಆದಾಯವನ್ನು ಜಾಲದ ಸೇವಾಕರ್ತ ಮತ್ತು VASP ಸಂಸ್ಥೆಗಳು ಹಂಚಿಕೊಳ್ಳುತ್ತವೆ. ಈ ಕಿರುಸಂಕೇತಗಳ ಮಿತಿಗಳು ರಾಷ್ಟ್ರಗಳ ಗಡಿಯೊಳಗಿನ ಮಿತಿಯನ್ನು ಒಳಗೊಂಡಿರುವುದಲ್ಲದೇ, (ಆಯಾ ಅಭಿಯಾನ ನಡೆಯುವ ಪ್ರತಿ ರಾಷ್ಟ್ರದಲ್ಲಿ ಪ್ರತ್ಯೇಕವಾಗಿ ಕಿರುಸಂಕೇತಗಳನ್ನು ಸಕ್ರಿಯಗೊಳಿಸಬೇಕಾಗಿರುತ್ತದೆ), ಸಂಚಾರಿ ದೂರವಾಣಿ ಸೇವಾಕರ್ತರೊಡನೆ ಒಡಂಬಡಿಕೆ ಮಾಡಿಕೊಳ್ಳುವುದು ದುಬಾರಿಯ ಬಾಬತ್ತೇ ಆಗಿರುತ್ತದೆ. TV ಮತದಾನ, ಉತ್ಪಾದನಾ ಉತ್ತೇಜನಗಳು ಹಾಗೂ ಅಭಿಯಾನಗಳಂತಹಾ ಅನೇಕ ಅನ್ವಯಗಳಲ್ಲಿ SMS ಸ್ವೀಕೃತಿಯ ಸಮಯದಲ್ಲಿ ಕಿರುಸಂಕೇತಗಳ ಬದಲಿಗೆ ದೀರ್ಘ/ಉದ್ದನೆಯ ಸಂಖ್ಯೆಗಳ(ಅಂತರರಾಷ್ಟ್ರೀಯ ಸಂಖ್ಯಾ ಮಾದರಿ, e.g. +44 7624 805000)ನ್ನು ಸ್ಥಳೀಯ SMSಗಳಿಗೆ ಪರ್ಯಾಯವಾಗಿ ಬಳಸಬಹುದಾಗಿದೆ. ದೀರ್ಘ ಸಂಖ್ಯೆಗಳು ಅಂತರರಾಷ್ಟ್ರೀಯವಾಗಿ ಲಭ್ಯವಿದ್ದು, ಅನೇಕ ಉದ್ಯಮ/ಬ್ರಾಂಡ್‌ಗಳಲ್ಲಿ ಹಂಚಿಕೊಂಡಿರಲೇಬೇಕಿರುವ ಕಿರುಸಂಕೇತಗಳ ಹಾಗಲ್ಲದೇ, ಉದ್ಯಮಗಳಿಗೆ ತಮ್ಮದೇ ಆದ ಸಂಖ್ಯೆಗಳನ್ನು ಹೊಂದಲು ಅನುವು ಮಾಡಿಕೊಡುತ್ತವೆ. ಇವುಗಳೊಂದಿಗೆ ದೀರ್ಘ ಸಂಖ್ಯೆಗಳು ವಿಶೇಷಸೇವೆ-ರಹಿತ ಸ್ಥಳೀಯ ಸಂಖ್ಯೆಗಳಾಗಿರುತ್ತವೆ.
ಉಪಗ್ರಹ ದೂರವಾಣಿ ಜಾಲಗಳಲ್ಲಿ SMS
ACeS ಮತ್ತು OptusSatಗಳನ್ನು ಹೊರತುಪಡಿಸಿ ಅನೇಕ ವಾಣಿಜ್ಯ ಉಪಗ್ರಹ ದೂರವಾಣಿ ಜಾಲಗಳು ಸಂಪೂರ್ಣವಾಗಿ SMS ಬೆಂಬಲ ನೀಡುತ್ತವೆ. ಮುಂಚಿನ ಇರಿಡಿಯಮ್‌ ದೂರವಾಣಿ ಸಾಧನಗಳು ಕೇವಲ ಒಳಬರುವ SMSಗಳನ್ನು ಮಾತ್ರ ಬೆಂಬಲಿಸುತ್ತಿದ್ದರೆ, ನಂತರದ ಮಾದರಿಗಳಲ್ಲಿ ಸಂದೇಶ ಕಳುಹಿಸಲೂಬಹುದು. ಪ್ರತಿ ಸಂದೇಶಕ್ಕೆ ನೀಡಬೇಕಾದ ದರವು ವಿವಿಧ ಜಾಲಗಳ ಮಧ್ಯೆ ವ್ಯತ್ಯಾಸವಾಗುತ್ತಿದ್ದು ಸಾಮಾನ್ಯವಾಗಿ ಪ್ರತಿ ಸಂದೇಶಕ್ಕೆ 25ರಿಂದ 50 ಸೆಂಟ್‌ಗಳಷ್ಟಿರುತ್ತದೆ. ಕೆಲ ಸಂಚಾರಿ ದೂರವಾಣಿ ಜಾಲಗಳ ಹಾಗೆ ಅಂತರರಾಷ್ಟ್ರೀಯ SMS ಅಥವಾ ಇತರೆ ಉಪಗ್ರಹ ದೂರವಾಣಿ ಜಾಲಕ್ಕೆ ಸಂದೇಶ ಕಳುಹಿಸಲು ಯಾವುದೇ ಪ್ರತ್ಯೇಕ ಶುಲ್ಕವಿರುವುದಿಲ್ಲ. ಕೆಲವೊಮ್ಮೆ ಕರೆ ಮಾಡಲು ಆಗದೇ ಇರುವಷ್ಟು ಅಲ್ಪಸಂಕೇತ ಸಾಮರ್ಥ್ಯದ ಪ್ರದೇಶಗಳಿಂದಲೂ SMSಗಳನ್ನು ಕಳುಹಿಸಬಹುದಾಗಿದೆ. ಉಪಗ್ರಹ ದೂರವಾಣಿ ಜಾಲಗಳು ಸಾಮಾನ್ಯವಾಗಿ ಜಾಲಾಧಾರಿತ ಅಥವಾ ವಿ-ಅಂಚೆ ಆಧಾರಿತ SMS ಜಾಲತಾಣಗಳನ್ನು ಹೊಂದಿದ್ದು ಆಯಾ ನಿಶ್ಚಿತ ಜಾಲದ ದೂರವಾಣಿಗಳಿಗೆ ಉಚಿತವಾಗಿ SMSಅನ್ನು ಅದರಿಂದ ಕಳಿಸುವ ಸೌಲಭ್ಯ ನೀಡುತ್ತವೆ.
ಸುರಕ್ಷಾಲೋಪಗಳು/ಅಸುರಕ್ಷತೆಯ ಸಾಧ್ಯತೆಗಳು/ಭೇದ್ಯಗಳು
ಸಂಚಾರಿ-ದೂರವಾಣಿ ಸಂಪರ್ಕಕ್ಕಾಗಿ ಜಾಗತಿಕ ವ್ಯವಸ್ಥೆಯು (GSM), ಅತಿಹೆಚ್ಚಿನ ವಿಶ್ವವ್ಯಾಪಿ ಬಳಕೆದಾರರನ್ನು ಹೊಂದಿರುವುದರೊಂದಿಗೆ, ಅನೇಕ ವಿಧವಾದ ರಕ್ಷಣಾ ಅಸುರಕ್ಷತೆಗಳಿಗೆ ತುತ್ತಾಗುತ್ತಲಿದೆ. GSMನಲ್ಲಿ, ಸಂಚಾರಿ ದೂರವಾಣಿ ಕೇಂದ್ರ (MS) ಮತ್ತು ಮೂಲ ಪ್ರೇಷಕ-ಗ್ರಾಹಕ ಕೇಂದ್ರ (BTS)ಗಳ ನಡುವಿನ ಕೇವಲ ವಾಯುಮಾರ್ಗದ ಸಂವಹನ ಮಾತ್ರವೇ ದುರ್ಬಲ ಹಾಗೂ ಪ್ರತ್ಯೇಕಿತ ವಾಹಿನಿ ಗುಪ್ತಸಂಕೇತ(A5/1 ಅಥವಾ A5/2)ದೊಂದಿಗೆ ಐಚ್ಛಿಕವಾಗಿ ಗೂಢಲಿಪೀಕರಣಗೊಂಡಿರುತ್ತದೆ. ದೃಢೀಕರಣ/ಪ್ರಮಾಣೀಕರಣವು ಕೇವಲ ಏಕಪಕ್ಷೀಯವಾಗಿದ್ದು ಅಸುರಕ್ಷಿತವಾಗಿದೆ ಕೂಡ. ಇನ್ನೂ ಅನೇಕ ರಕ್ಷಣಾ ಅಸುರಕ್ಷತೆಗಳು ಹಾಗೂ ಲೋಪಗಳಿವೆ. ಅಂತಹಾ ಸುರಕ್ಷಾಲೋಪಗಳು GSM ಜಾಲಗಳಲ್ಲಿ ವಿಶ್ವಾದ್ಯಂತ ಲಭ್ಯವಿರುವ ಅತ್ಯುತ್ತಮ ಮಟ್ಟದ ಹಾಗೂ ಉತ್ತಮ-ಬಳಕೆಯ ಸೇವೆಯಾದ ಸಂಕ್ಷಿಪ್ತ ಸಂದೇಶ ಸೇವೆ(SMS)ಗೂ ಸಹಾ ಸಹಜವೇ. SMS ಸಂದೇಶ ಕಳುಹಿಸುವಿಕೆ ಇನ್ನಷ್ಟು ಹೆಚ್ಚುವರಿ ಸುರಕ್ಷಾಲೋಪಗಳನ್ನು ತನ್ನ ಸಂಗ್ರಹಣಾ ಮತ್ತು ರವಾನೆ ಸೌಲಭ್ಯದಿಂದಾಗಿ, ಹಾಗೂ ಅಂತರಜಾಲದ ಮೂಲಕ ಕಳಿಸಬಹುದಾದ ನಕಲಿ SMSನ ಹಾವಳಿಗಳನ್ನು ಹೊಂದಿದೆ. ಬಳಕೆದಾರರು ರೋಮಿಂಗ್‌ನಲ್ಲಿದ್ದಾಗ SMS ಮಾಹಿತಿಯು ವಿವಿಧ ಜಾಲಗಳ ಮೂಲಕ ಸಾಗುತ್ತಲ್ಲದೇ, ಅನೇಕ ಸುರಕ್ಷತಾ ಲೋಪಗಳಿಗೆ ಹಾಗೂ ಆಕ್ರಮಣಗಳಿಗೆ ತುತ್ತಾಗಬಹುದಾದ ಅಂತರ್ಜಾಲದ ಮೂಲಕವೂ ಈ ತೊಂದರೆ ಒದಗಬಹುದಾಗಿರುತ್ತದೆ. ಎದುರಾಗಬಹುದಾದ ಮತ್ತೊಂದು ಅಪಾಯವೆಂದರೆ ಪ್ರತಿಸ್ಪರ್ಧಿಗೆ ದೂರವಾಣಿಯು ಲಭ್ಯವಾಗಿ, ಹಿಂದಿನ ಸಂರಕ್ಷಣೆ ನೀಡದ ಸಂದೇಶಗಳನ್ನು ಓದಲು ಸಾಧ್ಯವಾಗುವುದು .ಅಕ್ಟೋಬರ್‌ 2005ರಲ್ಲಿ, ಪೆನ್ಸಿಲ್‌ವೇನಿಯಾ ರಾಜ್ಯ ವಿಶ್ವವಿದ್ಯಾಲಯದ ಸಂಶೋಧಕರು SMS-ಶಕ್ತ ಸಂಚಾರಿ ದೂರವಾಣಿ ಜಾಲಗಳ ಸುರಕ್ಷಾಲೋಪಗಳ ಬಗ್ಗೆ ಒಂದು ವಿಶ್ಲೇಷಣೆಯನ್ನು ಪ್ರಕಟಿಸಿದರು. ಸಂಶೋಧಕರು ಊಹಿಸಿದ ಪ್ರಕಾರ ದಾಳಿಕೋರರು ಈ ಜಾಲಗಳ ಮುಕ್ತ ಕಾರ್ಯಾಚರಣೆಯನ್ನು ದುರುಪಯೋಗಪಡಿಸಿಕೊಂಡು ರಾಷ್ಟ್ರೀಯ ಮಟ್ಟದಲ್ಲಿ ಅದಕ್ಕೆ ತಡೆಒಡ್ಡುವಿಕೆ ಇಲ್ಲವೇ ಅವುಗಳ ಕಾರ್ಯವನ್ನು ವಿಫಲಗೊಳ್ಳುವಂತೆ ಮಾಡುವ ಸಾಧ್ಯತೆಗಳಿರುತ್ತವೆ.
SMS ವಂಚನೆ
SMS ಸಂದೇಶ ಸೇವೆಗಳ ದುರ್ಬಳಕೆಯನ್ನು ಮಾಡಿ ಸಂಚಾರಿ ದೂರವಾಣಿ ಸೇವಾಕರ್ತ ಸಂಸ್ಥೆಗಳ ಮೇಲೆ ಮಾಡಬಹುದಾದ GSM ಉದ್ಯಮವು ಅನೇಕ ಸಂಭಾವ್ಯ ವಂಚನಾ ದಾಳಿಗಳನ್ನು ಪತ್ತೆಹಚ್ಚಿದೆ. ಈ ಬೆದರಿಕೆಗಳಲ್ಲಿ ಅತ್ಯಂತ ಗಂಭೀರವಾದುದೆಂದರೆ SMS ಅಣಕುಕಾರ್ಯಾಚರಣೆಗಳು. ಸ್ಥಳೀಯ ಜಾಲದ ಬಳಕೆದಾರನೆಂದು ದಾರಿತಪ್ಪಿಸಲು ಪರಕೀಯ ಜಾಲದೊಳಕ್ಕೆ ನುಸುಳಿದ ವಂಚಕನು ವಿಳಾಸ ಮಾಹಿತಿಯನ್ನು ತಿರುಚಿ, ಸ್ಥಳೀಯ ಜಾಲಕ್ಕೆ ಸಂದೇಶಗಳನ್ನು ಸಲ್ಲಿಸುವುದರಿಂದ SMS ಅಣಕುಕಾರ್ಯಾಚರಣೆಗಳು ಸಾಧ್ಯವಾಗುತ್ತವೆ. ಆಗ್ಗಾಗ್ಗೆ, ಈ ಸಂದೇಶಗಳು ಪರಕೀಯ ಜಾಲಗಳ ಗಮ್ಯಗಳಿಗೆ ಕಳಿಸಲ್ಪಟ್ಟು, ಕಾರ್ಯತಃ ಇತರೆ ಜಾಲಗಳಿಗೆ ಸಂದೇಶಗಳನ್ನು ಕಳಿಸಲು ಸ್ಥಳೀಯ SMSCಯನ್ನು “ಅಪಹರಿಸಿ”ದಂತಹಾ ಸಾಧ್ಯತೆಗಳಿಗೆ ಕಾರಣವಾಗುತ್ತವೆ. ಅಣಕು ಸಂದೇಶಗಳನ್ನು ಪತ್ತೆಹಚ್ಚುವ ಹಾಗೂ ತಡೆಗಟ್ಟುವ ಏಕೈಕ 100%-ನಿಸ್ಸಂಶಯವಾದ ಮಾರ್ಗವೆಂದರೆ ಒಳಬರುವ ಸಂಚಾರಿ ದೂರವಾಣಿ ಮೂಲದ ಸಂದೇಶಗಳನ್ನು ಕಳುಹಿಸಿದ ಬಳಕೆದಾರರು ನ್ಯಾಯಸಮ್ಮತ ಗ್ರಾಹಕರೇ ಮತ್ತು ಸಂದೇಶವು ನ್ಯಾಯಸಮ್ಮತ ಮತ್ತು ಸರಿಯಾದ ವಿಳಾಸದಿಂದ ಬಂದಿದೆಯೇ ಎಂದು ಪರೀಕ್ಷಿಸುವುದು. ಮೂಲದ ಗ್ರಾಹಕರ ವಿವರವನ್ನು HLRನಿಂದ ಸಂದೇಶವು ಬಟವಾಡೆಗಾಗಿ ಸಲ್ಲಿಕೆಯಾಗುವುದರೊಳಗೆ ಕೋರಿ ಪಡೆಯಬಲ್ಲ ಬುದ್ಧಿವಂತ ಮಾರ್ಗಸೂಚಿ ವಿಧಾನವನ್ನು ಅಳವಡಿಸಿಕೊಳ್ಳುವುದರ ಮೂಲಕ ಇದನ್ನು ಕಾರ್ಯಗತಗೊಳಿಸಬಹುದು. ಈ ಮಾದರಿಯ ಬುದ್ಧಿವಂತ ಮಾರ್ಗಸೂಚಿ ವಿಧಾನವು ಸಾಂಪ್ರದಾಯಿಕ ಸಂದೇಶವ್ಯವಸ್ಥೆಯ ಆಧಾರರಚನೆಗಳ ಸಾಮರ್ಥ್ಯಕ್ಕೆ ಹೊರತಾದುದಾಗಿದೆ.
ಪ್ರಳಯ
thumb|ಹಿಂದಿನ ಪ್ರಳಯದ ಕಾಲದಲ್ಲಿ ಮತ್ಸ್ಯವು ಮನು ಮತ್ತು ಸಪ್ತರ್ಷಿಗಳನ್ನು ಕಾಪಾಡುತ್ತಿರುವುದು
ಸಂಕ್ಷಿಪ್ತ ಸಂದೇಶ ಸೇವೆ
ಹೊರಗಿನ ಕೊಂಡಿಗಳು
ವರ್ಗ:ಸಂಚಾರಿ ದೂರವಾಣಿ ದೂರಸಂಪರ್ಕ ಸೇವೆಗಳು ವರ್ಗ:ಸಂಚಾರಿ ದೂರವಾಣಿ ದೂರಸಂಪರ್ಕ ಮಾನಕಗಳು ವರ್ಗ:3ನೇ ತಲೆಮಾರಿನ ಪಾಲುದಾರಿಕೆ ಯೋಜನೆ /ಥರ್ಡ್‌ ಜನರೇಷನ್‌ ಪಾರ್ಟ್‌ನರ್‌ಷಿಪ್‌ ಪ್ರಾಜೆಕ್ಟ್‌ ಮಾನಕಗಳು ವರ್ಗ:ಸಂವಹನ
ಪ್ರಳಯ
ಪ್ರಳಯ ಒಂದು ಸಂಸ್ಕೃತ ಶಬ್ದವಾಗಿದೆ, ಮತ್ತು ಹಿಂದೂ ಬ್ರಹ್ಮಾಂಡವಿಜ್ಞಾನದಲ್ಲಿ ಇದು ಮುಕ್ತಾಯಕ್ಕೆ ಬಳಸಲಾಗುವ ಮಹಾಕಲ್ಪ ಸಂಬಂಧಿ ಪದವಾಗಿದೆ. ಭಿನ್ನ ಶೈಲಿಗಳು ಅಥವಾ ಸಂದರ್ಭಗಳ ಪ್ರಕಾರ, ಇದು ಚಟುವಟಿಕೆಯಿಲ್ಲದ ಪರಿಸ್ಥಿತಿಯು ಇರುವ ಭಿನ್ನ ಕಾಲಾವಧಿಗಳನ್ನು ಸೂಚಿಸುತ್ತದೆ. ಮಹಾಪ್ರಳಯ ಶಬ್ದವು ಮಹಾಮುಕ್ತಾಯವನ್ನು ಸೂಚಿಸುತ್ತದೆ. ಪ್ರತಿ ಪ್ರಳಯದ ಅವಧಿಯಲ್ಲಿ, ಕೆಳಗಿನ ಹತ್ತು ಲೋಕಗಳು ನಾಶಹೊಂದುತ್ತವೆ, ಮತ್ತು ಮೇಲಿನ ನಾಲ್ಕು ಲೋಕಗಳಾದ ಸತ್ಯಲೋಕ, ತಪಲೋಕ, ಜನಲೋಕ, ಮತ್ತು ಮಹರ್ಲೋಕವು ಉಳಿಯುತ್ತವೆ. ಪ್ರತಿ ಮಹಾಪ್ರಳಯದ ಅವಧಿಯಲ್ಲಿ, ಎಲ್ಲ ೧೪ ಲೋಕಗಳು ನಾಶಹೊಂದುತ್ತವೆ.
ಉಲ್ಲೇಖಗಳು
ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ರುದ್ರನಾಥ
ರುದ್ರನಾಥ ಭಾರತದ ಉತ್ತರಾಖಂಡ ರಾಜ್ಯದ ರುದ್ರಪ್ರಯಾಗ ಜಿಲ್ಲೆಯಲ್ಲಿನ ಒಂದು ಪುಣ್ಯಕ್ಷೇತ್ರ. ಪಂಚ ಕೇದಾರಗಳ ಪೈಕಿ ಒಂದಾಗಿರುವ ರುದ್ರನಾಥ ಹಿಮಾಲಯದ ಉನ್ನತ ಪ್ರದೇಶದಲ್ಲಿ ಇದ್ದು ಇಲ್ಲಿ ಶಿವನು ನೀಲಕಂಠ ಮಹಾದೇವನೆಂಬ ಹೆಸರಿನಿಂದ ಪೂಜೆಗೊಳ್ಳುವನು. ಐತಿಹ್ಯಗಳ ಪ್ರಕಾರ ಮಹಾಭಾರತ ಯುದ್ಧದ ನಂತರ ಪಾಂಡವರು ತಮ್ಮ ಬಂಧುಹತ್ಯಾ ಪಾಪವನ್ನು ನಿವಾರಿಸಿಕೊಳ್ಳಲು ತೀರ್ಥಯಾತ್ರೆ ಕೈಗೊಂಡರು. ಶಿವನು ಇವರಿಗೆ ದರ್ಶನವೀಯಲು ಇಚ್ಛಿಸದೆ ಎತ್ತಿನ ರೂಪ ತಳೆದು ನೆಲದೊಳಗೆ ಮರೆಯಾದನು. ನಂತರ ಹಿಮಾಲಯದ ಐದು ಸ್ಥಾನಗಳಲ್ಲಿ ರುದ್ರನು ಎತ್ತಿನ ಐದು ಅಂಗಗಳ ರೂಪದಿಂದ ಪ್ರತ್ಯಕ್ಷನಾದನು. ಇವುಗಳ ಪೈಕಿ ಮುಖದ ಭಾಗವು ರುದ್ರನಾಥದಲ್ಲಿ ಪ್ರತಿಷ್ಠೆಯಾಯಿತೆಂದು ಹೇಳಲಾಗುತ್ತದೆ.
ಅದ್ಭುತ ಪ್ರಕೃತಿ ಸೌಂದರ್ಯದ ತಾಣವಾಗಿರುವ ರುದ್ರನಾಥದ ಮಂದಿರವು ೨೨೮೬ ಮೀಟರ್ ಎತ್ತರದಲ್ಲಿದ್ದು ಇಲ್ಲಿಂದ ತ್ರಿಶೂಲ, ನಂದಾದೇವಿ ಮುಂತಾದ ಹಿಮಾಲಯದ ಶಿಖರಗಳ ಸುಂದರ ನೋಟ ಲಭಿಸುತ್ತದೆ. ದೇವಾಲಯದ ಸಮೀಪದಲ್ಲಿಯೇ ವೈತರಣಿ ಎಂದು ಕರೆಯಲ್ಪಡುವ ಉಪನದಿಯೊಂದು ಹರಿಯುತ್ತಿದೆ. ರಿಷಿಕೇಶದಿಂದ ೨೧೫ ಕಿ.ಮೀ. ದೂರದಲ್ಲಿರುವ ರುದ್ರನಾಥಕ್ಕೆ ಅತಿ ಸಮೀಪದಲ್ಲಿರುವ ಪಟ್ಟಣ ಗೋಪೇಶ್ವರ.
ಉಲ್ಲೇಖಗಳು
<References/>
ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು ವರ್ಗ:ಉತ್ತರಾಖಂಡದ ಪುಣ್ಯ ಕ್ಷೇತ್ರಗಳು
ಗೀತಾ ಕುಲಕರ್ಣಿ
ಗೀತಾ ಕುಲಕರ್ಣಿ (ಜುಲೈ ೪, ೧೯೨೭ - ಮೇ ೨೫, ೧೯೮೬) ಕನ್ನಡದ ಮಹತ್ವದ ಕತೆಗಾರ್ತಿಯರಲ್ಲಿ ಒಬ್ಬರೆನಿಸಿದ್ದಾರೆ. ಧೈರ್ಯ, ನೇರ ಮಾತುಗಾರಿಕೆ, ಎಂತಹ ಸಂದರ್ಭದಲ್ಲೂ ಎದೆಗುಂದದೆ ನಿಭಾಯಿಸುವ ಛಾತಿಯ ಗುಣದ ಕತೆ-ಕಾದಂಬರಿ ಕಾರ್ತಿ ಎಂದೆನಿಸಿದ ಅವರು ಸಾಹಿತ್ಯ ಕ್ಷೇತ್ರದಲ್ಲಿ ಗೀತಕ್ಕ ಎಂದೇ ಪರಿಚಿತರಾಗಿದ್ದರು.